text:
Ya Ikadowang Soyat ni
Pidro
1
1 Hao si Simon Pidro ya minsoyat. Kamhan hao ya sogoonon ni Hiso Kristo. Insarigan hao naiza ka pagdara ka toong sindo. Wani ya soyat nao kamazo kay intagan disab kamo ka tinoohan singed kanami. Mahal gazed ini nga tinoohan kay dizan ka pagseleng na kantang Diyos matadeng di kita kay mintoo kita kan Hiso Kristo nga Manlolowas.
2 Gosto nao nga tabangan gazed kamo na Diyos daw palinawen disab pagdakola ya kamazong hinawa. Kay nakasabot di kamo ka sindo na Diyos mahitenged kan Hisos nga kantang Ginoo.
3 Labaw ya Diyos ka gahem. Kamhan nagahatag iza kanta ka tanan inkinahanglan dazaw mag-anika ya kantang batasan daw ya batasan nga naazakan naiza pinaazi ka kasabtan nita mahitenged kan Kristo nga minpili kanta dazaw makaapil kita ka toong pagkadato daw kadazaw. 4 Madazaw disab ya toong mga saad kanta kay insaadan kita naiza ka dakolang gahem dazaw ka dini pen kita ka kalibotan makabiza kita ka batasan nga maonga nga makadaet kanta. Kamhan tagan kita naiza ka batasan singed ka batasan na Diyos. 5 Agon magpakalaki kamo ka paghinang ka madazaw iba ka pagtoo mazo kan Kristo. Kinahanglan makasabot kamo ka sindo na Diyos iba ka paghinang ka madazaw. 6 Kamhan mag-andam kamo ka hena-hena nga madazaw iba ka pagsabot mazo ka sindo na Diyos. Kamhan angeten mazo ya mga kalised iba ka pag-andam mazo ka hena-hena nga madazaw. Kamhan tomanen mazo ya mga sogo na Diyos iba ka pag-anget mazo ka mga kalised. 7 Kamhan dazawen mazo ya batasan mazo ka mga kaibahan mazo iba ka pagtoman mazo ka mga sogo na Diyos. Kamhan mag-angay kamo ka tanan mga tao singed ka pagkaangay mazo ka mga kaibahan mazo. 8 Kay kon tomanen mazo gazed ini nga tanan dakola ya polos na kamazong mga hinang daw dogangan pen ya kasabtan mazo mahitenged kan Hiso Kristo nga kantang Ginoo. 9 Kamhan bisan sin-o ya wara magtoman kaini nabota iza daw diri makakita ka aro. Nakalipat disab iza nga inpasaylo di ya toong mga sala.
10 Mga lomon nao dizan kan Kristo, ya Diyos ani ya minpasakop kamazo daw minhatag kamazo ka gahem ka pagtoo kan Kristo. Agon mag-ozamet kamo pagtoman ka toong naazakan dazaw ipakita nga iza gazed ya minpili kamazo kay kon ani ya batasan mazo diri gazed kamo ambiza ka pagtoo mazo. 11 Kamhan mahatagan kamo ka katenged ka pagseled ka hel-anan na kantang Ginoo daw Manlolowas nga si Hiso Kristo.
12 Bisan naanad kamo ka sindo nao kamazo bisan heget ya pagtoo mazo ka sindo mahitenged kan Kristo kinahanglan onay hao magpataremdem. 13 Kay ka bohi ka hao madazaw ya pagpataremdem nao kamazo dazaw diri kamo magkalipat. 14 Kay mahagdam hao nga ka diri kon madogay mapatay hao kay inpakahagdam hao ni Hiso Kristo nga kantang Ginoo. 15 Agon naga-ozamet hao pagsindo kamazo dazaw bisan mapatay hao onay kamo makataremdem ka sindo nao kamazo.
16 Kay wara kami maggamit ka mga hininanghinang nga panan-ogon ka pagsindo kamazo mahitenged ka gamhanan nga pagkarini ni Hiso Kristo nga kantang Ginoo. Kay kami ya nakasaksi ka toong pagkagamhanan. 17 Kay izang mahon-a pen kami ya toong mga iba pagpalabaw daw pagpasaza na Diyos kanangiza. Kamhan garing daked ka Diyos nga pinakalabaw may saba nga nagalaong nga wani ya kanaong Maanak nga kanaong pinayangga. Nakasaza gazed iza kanao. 18 Na, kami ya nakabati kaiton nga saba garing daked ka langit pag-iba nami kan Kristo daked ka bobong nga indatngan na Diyos.
19 Agon dakola ya pagsarig nita ka sindo mahitenged kan Kristo nga inwali na mga karaang propita na Diyos. Timan-an mazo gazed ya kanirang sindo kay singed iton ka segà nga nagailaw kamazo keteb ka tirmino nga andateng si Kristo. Kay si Kristo singed iza ka makabogwas nga ansebay ka kamaaldawen kay makawara iza ka kadeglem dalem ka hena-hena mazo. 20 Timan-an mazo gazed ini nga waray bisan sin-o nga tao nga makabadbad ka kahologan na sindo nga insoyat na mga karaang propita na Diyos kon garing ka kaogaringeng kasabtan na tao ya pagbadbad. 21 Kay diri kon garing ka pagbeet na tao ya sindo na Diyos kay ya Madazaw nga Ispirito nga garing ka Diyos ani ya mintandeg ka hinawa na mga karaang propita. Kamhan ya inlaong niran ani ya inpalaong na Diyos.


c: text/html

text:
Canlaon
An Syudad han Canlaon usa nga ikatulo nga klase nga syudad ha lalawigan o probinsya han Negros Oriental ha Butnga nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 46,548 ka tawo ha 9,302 nga panimalay. An Canlaon nahamutang ha 168 ka kilometro tikang ha Syudad han Dumaguete, an kapital han probinsya. Ginsasapitan an Canlaon ha sinirangan han Vallehermoso ngan ha salatan han Guihulngan.
Didto ha Canlaon an gihataasi nga punto han probinsya, an Bulkan Canlaon, nga 2,465 ka metro nga labaw han level han dagat ha gihataasi nga punto hini.
Mga BaranggayIgliwat
An Syudad han Canlaon ginbahin ngadto hin napulo kag duha (12) nga mga baranggay.
- Bayog
- Binalbagan
- Bucalan (East Budsalan)
- Linothangan
- Lumapao
- Malaiba
- Masulog
- Panubigan
- Mabigo (Pob.)
- Pula
- Budlasan (West Budlasan)
- Ninoy Aquino
Mga Sumpay ha GawasIgliwat
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information

robotstxt: allowed

filter: keep


text:
TACLOBAN CITY – Nakatalaan nga pagdumaraon yana nga maabot nga Marso 26 tubtob Marso 28 an “Juana Laban sa Pandemya” Trade Fair han Department of Trade and Industry (DTI) Regional Office 8 ha Robinsons North syudad han Tacloban.
An mao nga trade fair in may paghisumpay ha selebrasyon han Women’s Month yana nga bug-os nga bulan han Marso.
Sumala kan Aivi Borbon-Ancheta, Information Officer III han DTI 8, an pagbubuhaton nga trade fair an magiging pinakasyahan nga physical trade fair yana nga tuig mahuman an naglabay nga 2020 kundiin waray makagdumara hin parehos nga aktibidad an DTI tungod han COVID-19 pandemic.
Ha nakatalaan nga trade fair yana tikang yana nga Biyernes in maabot ha 28 nga mga women entrepreneurs an matambong ngan magbabaligya han ira mga produkto ha orihinal nga mga presyo hini.
Pira ha mao nga mga produkto nga igshoshowcase ha mao nga trade fair amo an handcrafted fashion accessories, housewares, decors and furniture ngan sugadman mga native delicacies tikang ha rehiyon.
Magiging abre an Juana Laban sa Pandemya Trade fair tikang alas 10 hiton aga tubtob alas otso hiton gab-i.


text:
Isumat.com/Marso 18, 2022
Dako an posibilidad nga mayda mga rebelde nga kumunista an nakatagamtam na han bakuna kontra Covid-19, sumala kan DOH Regional Information Officer Jelyn Lopez Malibago.
Ha interview han iFM-RMN, nagsering hi Malibago nga an DOH ug an mga Local Government Units in may mga medical personnel nga napakadto hin tay-aw nga mga lugar basi manmakuna han mga baryuhanon ngan posible pira nga rebelde an nagkababakunahan.
Ginklaro niya nga an DOH in deri nagpipili kun hin-o an babakunahan, sanglit bisan hin-o basta waray problema ha panlawas ngan kwalipikado bakunahan, matuturukan han vaccine. Deri man gihapon makikilal-an nga rebelde an magpapabakuna labi na kun waray dara nga armas ngan makikidungan han kadam-an nga sibilyan.
An panuyo han DOH amo an katalwasan han ngatanan kontra han mga sakit, sanglit ira obligasyon nga bakunahan an ngatanan.
Igindugang pa ni Malibago nga abri an DOH han posibilidad nga pumakadto hira ha kampo han NPA kun hahangyoon ini han mga rebelde, pero kinahanglan may-ada ini hul-os ngan kasarabutan basi deri mahibutang ha peligro an kinabuhi han medical personnel.#


text:
Pawikan
Pawikan, an mga reptilya na membro san order Chelonii[1] o Testudines, mga hayop na may alukaha na dugtung sa kanra gusok ngan gamit nira na balay. Sa kabug'usan, an chelonian na sakob sa pawikan na sa dagat naistar ngan an makituna na kumaw.
An mga pawikan ngan kumaw ectotherms o na depende an temperatura sa kanra lawas san kanra ambient environment o mas kilala na cold-blooded.
Ginkaklasepa an kumaw na amniotes, sugad san iba na reptilya (upod an katamsihan) ngan mamalya. Suga san iba na mga amniotes, naginhawa an kumaw sa hangin ngan diri nabobonay sa ilarum sa tubig.
Ebolusyon[igliwat | Igliwat an wikitext]
An Chelonii or Testudines may yaon mga nabubuhi (extant) ngan extinct na mga species An mga una na pawikan ginbabanabana na nabubuhi sadton kaurhian san Triassic Period san Mesozoic era, mga 220 milyones katuig an nakalabay. [2] mao sira an giaarugi na grupo san mga reptilya ngan mas una pa san mga sinauna na grupo san mga tabili, halas ngan buaya.


text: 11 Usa nga gutiay nga sanga+ an matubo tikang ha tuod ni Jesse,+Ngan usa nga saha+ tikang ha iya mga gamot an mamumunga.2 Ngan mapupuno hiya han espiritu ni Jehova,+Han espiritu han kinaadman+ ngan han pagsabot,Han espiritu han sagdon ngan han pagkagamhanan,+Han espiritu han kahibaro ngan han kahadlok kan Jehova.3 Ngan malilipay hiya ha pagkahadlok kan Jehova.+Diri hiya maghuhukom uyon ha nakikita han iya mga mataO magsasaway uyon la ha nababatian han iya mga talinga.+4 Magigin patas* an iya paghukom ha mga ubos,Ngan pinaagi han katadongan magsasaway hiya para ha mga maaghop ha tuna.Iya babalbagon an tuna pinaagi han tungkod nga nagawas ha iya baba+Ngan papatayon an maraot pinaagi han gininhawa* han iya mga im-im.+5 Pagkamatadong an magigin paha ha iya hawak,Ngan pagkamatinumanon an magigin paha ha iya mga baliatang.+6 An lobo matampo hin pipira ka panahon ha nati nga karnero,+Ngan an leopardo mahigda upod an nati nga kanding,Ngan an nati nga baka ngan an leon ngan an pinatambok nga hayop magkakaurupod;*+Ngan usa nga gutiay nga bata an magtutugway ha ira.7 An baka ngan an oso mangangaon nga magkaupod,Ngan an ira mga nati manhihigda nga magkaupod.An leon makaon hin uhot pariho han todo nga baka.+8 An nasuso nga bata mag-uuyag ha balay han kobra,Ngan an ginlutas nga bata magbubutang han iya kamot ha bawbaw han buho han malara nga halas.9 Diri hira mandadaot+O manruruba ha akon bug-os nga baraan nga bukid,+Kay an tuna mapupuno gud han kahibaro mahitungod kan JehovaSugad la nga an dagat nalulukop hin katubigan.+10 Hito nga adlaw an gamot* ni Jesse+ matindog sugad nga tigaman* para ha mga katawohan.+Ha iya mangangaro hin giya an mga nasud,*+Ngan an iya lugar nga pahuwayan magigin mahimayaon.11 Hito nga adlaw ig-aabot utro ni Jehova an iya kamot, ha ikaduha nga higayon, basi an nanhibilin han iya katawohan bawion ha Asirya,+ ha Ehipto,+ ha Patros,+ ha Cus,+ ha Elam,+ ha Sinar,* ha Hamat, ngan ha mga isla ha dagat.+12 Magbubutang hiya hin tigaman* para ha mga nasud ngan magtitirok han nagpatlaag nga katawohan han Israel,+ ngan iya titirukon an nagpatsarang* nga katawohan han Juda tikang ha upat nga eskina han tuna.+13 Mawawara na an pangabugho han Efraim,+Ngan bubungkagon an mga kaaway han Juda.An Efraim diri mangangabugho ha Juda,Ngan an Juda diri makikig-away ha Efraim.+14 Ngan malaksi nga magtitipaubos hira ha mga bakilid* han mga Filisteo ha weste;An katawohan ha Este urosa nga pangunguhaan nira hin mga butang sugad nga dinag-an.Ira ig-uunat an ira kamot kontra* ha Edom+ ngan ha Moab,+Ngan magigin sakop nira an mga Ammonita.+15 Tutung-on* ni Jehova an gulpo* han dagat han Ehipto+Ngan igwawarawara an iya kamot ha bawbaw han Salog.*+Pinaagi han iya nakakapaso nga gininhawa* iya ito hahampakon ha pito nga sapa hito,*Ngan iya patatabukon an katawohan nga sul-ot an ira sandalyas.16 Ngan magkakaada kalsada+ tipagawas ha Asirya para ha nanhibilin han iya katawohan,+Sugad la hadto ha Israel ha adlaw nga ginawas hira ha tuna han Ehipto.


text:
An bukád[1] amo an istruktura para han reproduksyun han mga namumukad nga mga tanum ha divisyon Magnoliophyta o mas kilala na angiosperms.
An duha na essential na parte ha bukad amo an; vegetative part, na sakob an mga petals ngan mga katupad na struktura sa perianth, ngan an reproductive o sexual nga parte. An typikal na bukad may'ada upat na klase sin struktura na na nakakabit sa dulo san haliput na stalk.
An mga bukad amu in nadamu, u iba panman nga mga tanum ug utan nga may-ada bukad pina-agui san putyukan, alibhangbhang
Mga darahonon nga may pagkahisumpay han Flowers ha Wikiquote


text:
Shariff Kabunsuan
An Shariff Kabunsuan usa nga kasanhi nga lalawigan han Pilipinas, ginhimo tikang han napulo nga mga bungto nga amo an syahan nga distrito han lalawigan han Maguindanao. Amo ini an magigin ika-80 nga lalawigan ngan an ika-unom ha Autonomo nga Rehiyon ha Muslim Mindanao. Amo ini an syahan nga probinsya nga diri ginhimo han Kongreso, kay ginhimo ini pinaagi han paggamit han mga gahom han Republic Act No. 6734, an balaod nga naghimo han ARMM.
An mga botante han karuhaan kag siyam (29) nga mga bungto han Maguindanao nag-aproba han kahimo han probinsya. Han mga labaw hin 500,000 nga rehistrado nga mga botante, 285,372 nag-uyon han paghimo han lalawigan han Shariff Kabunsuan. Mga 8,802 la an nagbotos patok hini.
Kondi gindeklara nga diri legal han Korte Suprema an kahimo hini dida han 2008.
Pagbahinbahin ha Politika[igliwat | Igliwat an wikitext]
An Shariff Kabunsuan nahabug-os hin napulo (10) nga mga bungto:
Ngaran[igliwat | Igliwat an wikitext]
Ginngaranan an probinsya tikang hin Arabo-Malay nga Islamico nga paragwali nga nagdara han relihiyon nga Islam ha Butnga nga Mindanao han ika-14 nga siglo.
Mga Sumpay ha Gawas[igliwat | Igliwat an wikitext]
- ABS-CBN News - An Maguindanao nagbotos nga ighimo in bag-o nga probinsya Archived 2007-03-11 at the Wayback Machine.


text:
Arturo Toscanini
Hi Arturo Toscanini (Marso 25, 1867 – Enero 16, 1957) usa nga Italyano nga musikero. Sinisiring hiya han kadam-an han mga kadungan niya — mga kritiko, mga igkasimusikero, ngan han publiko — nga amo an pinakaharangdon nga konduktor han iya panahon. Kilalado hiya tungod han iya kabaltok nga intensidad, an iya waray-pagpahuway nga pagkaperfeksyonista, an iya maupay nga talinga para hin detalye orkestra ngan tunog, ngan han iya photographic memory nga naghatag ha iya hin makarit nga kinaadman hin dako nga repertoire hin mga buhat orkestra ngan operatiko, ngan nakabulig ha iya pagkorehir hin mga sayop hin mga orkestra nga part nga waray masakpan hin pira ka dekada han iya mga kaupod.
Biyograpiya[igliwat | Igliwat an wikitext]
Natawo hi Toscanini ha Parma ha Emilia-Romagna, Italya ngan nakadaog hiya hin scholarship ngadto han lokal nga konservatoryo musika, nga diin nag-aram hiya han cello. Inmapi hiya han orkestra hin kompanyiya nga opera, nga diin hiya inmopod hin tour ha Sudamerika o Salatan nga Amerika han 1886. Samtang ginpapasundayag an Aida ha Rio de Janeiro, an konduktor han orkestra gin-boo han mga nananambong ngan napiritan an konduktor pagbaya han podium. Bisan man kon waray hiya experyensya hin pag-konduk, nakombinse hi Toscanini nga amo an magsaliwan ha pagkonduk, ngan hiya an namuno hin maupay nga pasundayag pinaagi la tikang ha memorya. Dinhe nagtikang an iya karera komo konduktor han edad nga 19.
Dida ha pagbalik ha Italya, hi Toscanini nagpartisipar, komo cellista, dida han syahan nga pasundayag o world premier han kan Verdi opera nga Otello (La Scala, 1887) ha ilarom han pagdumara han kompositor mismo. (Hi Verdi, nga pirme mayda reklamo nga an mga konduktor diri interesado ha pagdirekta han iya musika ha paagi nga iya sinurat, nagkaada hin interes ngan naupayan hin mga report tikang kan Boito mahitungod han abilidad ni Toscanini pag-interpreta han iya musika; ngan maupay gihapon an iya impresyon, han pagkonsulta ni Toscanini ha iya mismo, pinaagi han kan Toscanini pag-indikar hin ritardando nga diin waray ini ma-indika dida han score, ngan nagsiring hi Verdi nga iton tinuod la nga musikero an makinahanglan han pagbuhat hadton nga ritardando. Hi Verdi baga hin waray makabati kan Toscanini nga magkonduk.) Ha hinay-hinay, an kasikat han batan-on nga musikero, komo konduktor hin opera nga panalagsa-on la an kakarit ngan kaaram, nagsaliwan han iya kasikat komo makarit han cello; ngan ha sunod nga dekada nagin madig-on an iya karera ha Italya, nga gin-entregar han mga world premiere han kan Puccini La Boheme ngan han kan Leoncavallo I Pagliacci. Han 1896 nagkonduk hiya han iya syahan nga koncerto symfoniko (mga buhat ni Schubert, Brahms, Tchaikovsky, Wagner), ha Turin. Han 1898 hiya an residente-nga-konduktor ha La Scala, Milano. Didto hiya ha La Scala hangtod han 1908 ngan binmalik dida han dekada han mga 1920. Mayda gihapon hiya responsabilidad komo konduktor ha Metropolitan Opera ha Nueva York o New York (1908–1915) ngan Bayreuth (1930–1931; hiya an syahan nga diri-Aleman nga konduktor didto) ngan pati gihapon didto han New York Philharmonic Orchestra (1926–1936) ngan ha Salzburg Festival (1934–1937). Han 1936, nagkonduk hiya han pag-inagurar nga koncerto han Palestine Symphony Orchestra (nga yana an Israel Philharmonic Orchestra) ha Tel Aviv ngan nagpasundayag gihapon hiya upod hini nga orkestra ha Jerusalem, Haifa, Cairo ngan Alexandria. Tungod han iya mapaso nga pagtipa han Italyano ngan Aleman nga fascismo, binmaya hiya han Europa ngan kinmadto ha Estados Unidos, nga diin, dida han 1937 an NBC Symphony Orchestra gintukod para ha iya, ngan upod hini, nagpasundayag hiya ngan nag-tour hin regular hangtod han 1954 ha nasodnon nga radyo ngan telebisyon, ngan hiya nagin syahan nga konduktor nga superstar han moderno nga mass media. Nagretiro hiya ha edad nga 87. Han iya pagtalikod hin kadayonan han 1957 ha Syudad han Nueva York o New York City ha edad nga 89, an iya lawas ginbalik ha Italya ngan ginlubong ha Cimitero Monumentale ha Milano.
Hi Toscanini nagkonduk han world premiere hin damo nga mga opera, upat hini nagin kabahin han standard nga repertoire ha opera: I Pagliacci, La Bohème, La Fanciulla del West ngan Turandot. Hiya liwat an nagkonduk han syahan nga Italyano nga mga pasundayag han Siegfried, Die Götterdammerung, Salome, Pelléas et Mélisande, pati gihapon an Sudamerikano nga mga premiere han Tristan und Isolde ngan Madama Butterfly ngan han Norteamerikano nga premiere han Boris Godunov.
Ha La Scala, hi Toscanini nag-implementa hin mga reporma ha pagpasundayag hin opera, nagpa-instalar han hadto amo an pinakamoderno nga sistema hin pagsuga han entablado han 1901 ngan nagpabutang hin orchestral pit han 1907. Nag-insistir hiya ha pagpasirom han mga suga dida han pagpasundayag. Sumala kan Harvey Sachs nga nagsurat han iya biyograpiya: "Natuod hiya nga in pasundayag diri magmamalinamposon ha artistiko kon diri anay ma-estableser an kahiusa hin panuyo ha ngatanan nga kabahin: mga magkaranta, orkestra, koro, pag-staging, mga set, ngan costume."
Han 1933, an anak nga babaye ni Toscanini nga hi Wanda nag-asawa han Ruso nga pianista nga hi Vladimir Horowitz.
Darahonon/Puplonganon[igliwat | Igliwat an wikitext]
- "The conduct of my life has been, is, and will always be the echo and reflection of my conscience."
Ginrekord nga legacy[igliwat | Igliwat an wikitext]
Hi Toscanini kilalado labi na tungod han iya magnifiko nga mga pasundayag han mga buhat ni Beethoven, Brahms, Wagner, Strauss, Debussy ngan han iya mga paisano nga hira Rossini, Verdi, Boito ngan Puccini. Naghimo hiya hin damo nga mga recording, labi na dida han tikaharani han kataposan han iya karera, ngan damo hini in print pa gihapon. Dugang pa, damo iton mga mabibilingan nga mga recording han iya mga pasundayag nga ginbroadcast o ginpasamwak, pati gihapon han iya urusahon nga mga rehearsal upod han NBC Symphony.
Sumala hin kadam-an nga mga nasiring, upod han iya giharangdoni nga mga recording amo an mga sunod:
- Beethoven, Simfonia No. 3 "Eroica" (1953, NBC Symphony; bisan kon iton iba mauruupay pa nira an 1939 NBC nga pasundayag)
- Beethoven, Simfonia No. 7 (1936, Philharmonic-Symphony of New York)
- Beethoven, Simfonia No. 9 (1952, NBC Symphony)
- Berlioz, Romeo ngan Juliette (1947, NBC Symphony)
- Brahms, Simfonia No. 1 (1941, NBC Symphony)
- Brahms, Simfonia No. 2 (1952, NBC Symphony)
- Brahms, Simfonia No. 4 (1951, NBC Symphony)
- Brahms, Upat ka Simfonia ngan Tragiko nga Overture, 1952, Philharmonia Orchestra, London (amo la ini an iya mga pag-upod hini nga orkestra, ginproducir ni Walter Legge).
- Debussy, La Mer (1950, NBC Symphony)
- Dvorak, Simfonia No. 9 (1953, NBC Symphony)
- Haydn, Die Jahreszeiten (1951, NBC Symphony)
- Mendelssohn, Simfonia No. 4 "Italian", 1954 and No. 5 "Reformation", 1953, Midsummer Night's Dream Excerpts 1947, Midsummer Night's Dream Scherzo New York Philharmonic, 1929.
- Mozart, Die Zauberflöte (1937, Salzburg Festival; diri maupay an tunog)
- Mozart, Requiem K.626 (1950, NBC Symphony)
- Puccini, La bohème (1946, NBC Symphony)
- Schubert, Simfonia No. 9 (1953, NBC Symphony; bisan man iton iba mauruupay ha ira an 1941 Philadelphia Orchestra nga pasundayag))
- Verdi, Requiem (1940, NBC Symphony; mauruupay an tunog dida han 1951 NBC performance, pero siring hiton iba nga an 1940 nga broadcast version amo an mauruupay)
- Verdi, Falstaff (1937, Salzburg Festival; An tunog han 1950 NBC nga pasundayag, pero an 1937 nga pasundayag amo an sinisiring nga mauruupay ha artistiko nga paglantaw)
- Verdi, Otello (1947, NBC Symphony; nga sinisiring hin kadam-an, upod han konduktor nga hi James Levine, nga amo an perfekto nga opera recording nga ginhimo)
- Wagner, Die Meistersinger (1937, Salzburg Festival; nga yana puyde makuha hin maupay nga tunog tikang han Selenophone sound-on-film nga mga recording.)
Mayda mga piyesa nga waray ginrekord ha komersyo ni Toscanini ; upod hini, lakip han pipira han mga urusahon nga mga nahabilin nga mga recording (off-the-air) an:
- Mendelssohn, Simfonia No. 3 "Scottish" - NBC Symphony Orchestra, 1941
- Schumann, Simfonia No. 2 - NBC Symphony Orchestra, 1946
- Mussorgsky, Prelude han Khovanschina - NBC Symphony Orchestra, 1953
- Boito, mga eksena tikang han Mefistofele ngan Nerone, La Scala, Milan, 1948 - Boito Memorial Concert.
Damo nga gatos ka oras hin mga rehearsal nga recording aada, ngan pira hini nag-circulate ha limitado nga edisyon nga mga recording. Mayda gihapon mga broadcast recording upod hin iba nga mga orchestra, upod an New York Philharmonic nga mga broadcast tikang han 1932-36, 1942, ngan 1945; Damula-ay nga mga BBC Symphony Orchestra nga pasundayag tikang han 1935-1939, Ugsa-han-gyera nga Lucerne Festival Orchestra nga mga koncerto, ngan damo nga mga koncerto tikang hin mga pag-upod han La Scala orchestra tikang 1946-1952, lakip an kan Verdi Requiem nga upod hin batan-on nga Renata Tebaldi. Dugang pa, an iya napulo nga NBC Symphony nga telecast aada pa. Ginpagawas ini ha home video dida han mga 1990 ngan ginpagawas hin otro ha DVD. Ini nag-eestablisar han iya kakilado komo pasionada pero kontrolado nga iya pag-dara ha podium nga usa in nagpasikat ha iya. In giya han kan Toscanini karera ha recording mabibilngan dida han kan Mortimer H. Frank, 'From the Pit to the Podium: Toscanini in America' ha International Classical Record Collector (1998) 15 8-21 ngan kan Christopher Dyment, 'Toscanini's European Inheritance' ha International Classical Record Collector (1988) 15 22-8.
Mga Libro Mahitungod kan Toscanini[igliwat | Igliwat an wikitext]
- Toscanini, Harvey Sachs (Da Capo Press, 1978), sinisiring nga amo an gimaopayi nga biyograpiya ha yana
- Contemporary Recollections of the Maestro, BH Haggin (Da Capo Press, 1989), in utro nga pagmantala han Conversations with Toscanini ngan The Toscanini Musicians Knew
- Reflections on Toscanini, Harvey Sachs (Prima Publishing, 1993)
- The Letters of Arturo Toscanini, ed. Harvey Sachs (Knopf, 2003)
- This Was Toscanini, Samuel Antek, musician, and Robert Hupka, photographer (Vanguard Press, 1963, o.p.)
- Arturo Toscanini: The NBC Years, Mortimer H. Frank (Amadeus Press, 2002)
- Understanding Toscanini, Joseph Horowitz, (Knopf, 1987) - usa nga polemiko nga sinisiring nga *dako* in ka-slant.
Mga Sumpay ha Gawas[igliwat | Igliwat an wikitext]
- Mga reporma ni Toscanini ha La Scala Archived 2006-02-05 at the Wayback Machine.
- Toscanini and the History of the NBC Symphony plus Live WWII broadcast[dead link]
- Lubnganan ni Toscanini
- Opisyal nga websayt nga may dugang nga mga sumpay Archived 2004-06-13 at the Wayback Machine.
- In komprehensibo nga diskograpiya, pero waray pa ini ig-update hin pira ka tuig. Archived 2007-03-09 at the Wayback Machine.
Kitaa Gihapon[igliwat | Igliwat an wikitext]
- Webarchive template wayback links
- All articles with dead external links
- Articles with dead external links from January 2021
- Articles with invalid date parameter in template
- Biyograpiya
- Musika
- Mga natawo han 1867
- Mga namatay han 1957
- Mga Italyano nga konduktor
- Mga taga-Parma
- Mga nakakarawat han Royal Philharmonic Society Gold Medal


text:
Isumat.com/9:01AM,May 2, 2020
Para han mga nag-eehersisyo ngan mga joggers ngan para na gihapon ha publiko: Mahugot nga igindederi an pagsulod o pagharani ha Balyu-an Park area, Magsaysay Blvd, Tacloban City.
Iginpapasabot han Tacloban Bureau of Fire Protection (BFP) nga gindudumara ha Balyu-an Area an decontamination ngan disinfection han mga ambulansya nga nagdadara han mga COVID-19 Patients tikang ha iba nga lugar nganhi ha syudad han Tacloban.
Dara hini, deri puede pumakadto hini nga dapit an bisan hin-o dara han kadelikaduhan nga puede igdurot hini. Sanglit nagsering an BFP nga an mga joggers o naghihimo han ira physical activities in gindidid-an la anay nga pumakadto.
Kakulop, Mayo 1, naghimo hin decontamination dida hini nga lugar para han ambulansya nga ginsakyan han bag-o nga nagpositibo han kagaw tikang ha Tarangnan, Samar.
Ini man gud nga lugar in nabatasanan na nga ginkakadtu-an han mga mahilig mag-ehersisyo kay kulang hin sarakyan ngan presko an hangin labi na kun aga-aga pa. Ngani dida han Enhanced Community Quarantine, gintugutan an pag-ehersisyo han katawhan dida ha Magsaysay Blvd basta sumunod la han health protocols.
Yana, gin-aabisuhan na an publiko nga deri na magharuharani ngadto ha may Balyu-an Park tungod hini nga sitwasyon. Puede la gihapon ha kahilab-an han Magsaysay ug ha City Hall Grounds mag ehersisyo, an deri la puede an pagpakadto ha Balyu-an Area.# (KEVIN SIOSANA)


text:
PAKIANA 11
Ano an Nahitatabo Kon an Usa Namamatay?
“An iya espiritu nagawas, nabalik hiya ha tuna; hito mismo nga adlaw an iya mga panhunahuna nawawara.”
“An mga buhi maaram nga mamamatay hira, pero an mga patay diri maaram han bisan ano . . . Anoman an mabubuhat han imo kamot, buhata ito ha bug-os mo nga kusog, kay waray buruhaton o pagplano o kahibaro o kinaadman ha Lubnganan, nga imo kakadtoan.”
“Nagpadayon [hi Jesus]: ‘Hi Lazaro nga aton sangkay nakaturog, pero makadto ako basi pukawon hiya.’ Kondi an karuyag sidngon ni Jesus amo an kamatayon ni Lazaro. Pero naghunahuna hira nga an iya karuyag sidngon amo an pagpahuway nga nakaturog. Katapos, klaro nga nagsiring ha ira hi Jesus: ‘Hi Lazaro namatay.’”


text:
Habemus Papam
An Habemus Papam (Linatin nga nangangahulogan "Mayda na kita Papa" o "Mayda na kita bag-o nga santo papa!") amo an Linatin nga pagpasamwak han Kardinal-Protodiakono han pagkapili hin bag-o nga santo papa.
Ginhahatag an pagpasamwak tikang han butnga nga loggia o balcon han Basílika ni San Pedro ha Vaticano. Katapos han pagpasamwak, nagpapakita an bag-o nga papa han mga tawo ngan naghahatag han iya syahan nga Urbi et Orbi nga bendisyon o pagpanalangin.
Format[igliwat | Igliwat an wikitext]
Ha ubos an format para han pagpasamwak kun usa nga kardinal an napili nga Papa:
Annuntio vobis gaudium magnum:
Habemus Papam!
Eminentissimum ac reverendissimum Dominum,
Dominum [Syahan nga ngaran] Sanctæ Romanæ Ecclesiæ Cardinalem [Apelyido],
Qui sibi nomen imposuit [Ngaran ha pagka-Papa].
Ha Winaray amo ini an kahulogan:
Nagpapasamwak ako ha iyo hin dako nga kalipay:
¡Mayda hi kita Papa!
An eminentisimo (labaw nga nangunguna) ngan reverendisimo (labaw nga tahuran) nga Ginoo,
hi Ginoo [Syahan nga ngaran] Kardinal han Baraan nga Romano nga Singbahan [Apelyido],
Nga nagkukuha (o nagbubutang) ha iya kalugaringon han ngaran nga [Ngaran ha pagka-Papa].
Han 2005 nga pagpasamwak han Habemus Papam, nga ginhatag ni Kardinal Jorge Medina Estévez dida han 19 Abril 2005 han kapili ni Papa Benedicto XVI, an pagpasamwak gin-unahan anay hin pagbati hin pira nga mga pinulongan nga kun ighubad ha Winaray "Mga pinaura nga kabugtoan (nga lalaki ug babaye)":
Fratelli e sorelle carissimi. (Initalyano) Queridísimos hermanos y hermanas. (Kinatsila) Bien chers frères et sœurs. (Frinanses) Liebe Brüder und Schwestern. (Inaleman) Dear brothers and sisters. (Iningles)
Pagpasamwak[igliwat | Igliwat an wikitext]
Ha pagpasamwak han ngaran han bag-o nga napili nga pontifice, an syahan nga ngaran ha pagkatawo han bag-o-nga-napili nga pontifice ginhahatag ha Linatin ha acusativo nga caso (e.g., Eugenium, Angelum Iosephum, Ioannem Baptistam, Albinum, Carolum, Iosephum), kundi an apelyido han bag-o nga pontifice ginhahatag ha porma nga waray gin-deklinar o orihinal nga porma (e.g., Pacelli, Roncalli, Montini, Luciani, Wojtyła, Ratzinger). An bag-o nga ngaran han Papa agsob iginsaysay han genitivo nga caso ha Linatin nga nahahangod hin kahubad nga "nga nagkukuha (o nagbubutang) han ngaran ni ..." (e.g., Ioannis vicesimi tertii, Ioannis Pauli primi etc.), bisan man kun puyde gihapon ini igdeklinar ha acusativo nga caso nga nahahanungod hin kahubad nga "nga nagkukuha (o nagbubutang) han ngaran nga ...", sugad han nahinabo han 1963 nga diin an ngaran-hin-paghadi ni Papa Pablo VI ginpasamwak nga Paulum sextum.[1]
Dida han pagpasamwak han kapili ni Papa Benedicto XVI, an iya ngaran-ha-paghadi-komo-papa igindeklinar ni Kardinal Medina ha genitivo nga caso (nagsiring hiya nga Benedicti Decimi sexti)[2], kundi dida han websayt han Santa Sede, an pakli nga nagpasamwak han iya kapili nga may kopya han Habemus Papam nga formula nagbutang han ngaran ni Benedicto nga gindeklinar ha acusativo nga caso (i.e., Benedictum XVI)[3]
An ihap o numero dida han ngaran-han-papa puyde diri igyakan kon an ngaran han bag-o nga Papa amo gihapon han iya pa la ginsundan nga papa sugad han nahinabo dida han Oktubre 1978 han pagpasamwak han ngaran ni Papa Juan Pablo II nga Ioannis Pauli nga waray an ihap nga Secundi[4] kay an nag-una pa la ha iya nga papa hi Papa Juan Pablo I. Nahinabo gihapon ini han 1939 nga diin an ngaran ni Papa Pío XII, katapos han iya kapili, ginpasamwak la nga Pium[5] kay an iya ginsundan nga Papa hi Papa Pío XI. Han pagpasamwak han kapili ni Papa Pío XII, an iya ngaran-hin-pagkapapa gindeklinar ha acusativo nga caso sugad han pagpasamwak han kapili ni Pablo VI nga nahinabo hin karuhaan-kag-upat ka tuig tikang han kapili ni Papa Pío.
Talaan hin mga protodiakono[igliwat | Igliwat an wikitext]
Ini in talaan nga diri-kumpleto hin mga Kardinal-Protodiakono nga naghatag han Habemus Papam nga pagpasamwak:
Mga kasarigan[igliwat | Igliwat an wikitext]
- ↑ Elezione Papa Paolo VI (1963) . YouTube. Ginkita dida han Disyembre 22, 2012.
- ↑ https://www.youtube.com/watch?v=QgSCJX2312E YouTube. Ginkita Pebrero 2, 2013
- ↑ http://www.vatican.va/holy_father/benedict_xvi/elezione/index_en.htm Websayt han Santa Sede han kapili ni Benedicto XVI. Ginkita dida han Pebrero 2, 2013.
- ↑ RAIStoria Elezione Giovanni Paolo II. YouTube. Ginkita Disyembre 21, 2012.
- ↑ Habemus Papam- Pope Pius XII. YouTube. Ginkita Disyembre 21, 2012.


text:
Hermosa, Bataan
An Bayan san Hermosa o Bungto han Hermosa usa nga ika-duwa nga klase san bayan san lalawigan san Bataan, Pilipinas ug sa coordinate san 14°49′N, 120°30′E. Mabibilngan ini sa peninsula san Bataan. Mayda ini kahaluag nga 15,730.00 ektarya nga 11.40% an bug-os san probinsya san Bataan. Mayda ini mga karuhaan kag tulo (23) nga barangay. Tikang sa senso sadto nga 2000, mayda ini 46,254 nga tawo ngan, 8,988 nga mga balay.
Nangangahulugang "mahusay" an ngaran "Hermosa" sa yinaknan san Kastila.
Lokasyon[igliwat | Igliwat an wikitext]
An Hermosa mabibilngan sa igbaw o amihanan san probinsya san Bataan na mahigit-kumulang na 100 kilometro an distansya tikang sa Maynila. Dikit ini sa Zambales sa igbaw o amihanan, Pampanga sa igbao san too o dumagsaan, Cavite sa ubos o salatan, ug Maynila sa too o sinirangan. Mabibilngan ini sa Butnga nga Luzon.
Puyde ini makadtuan nga diri maubos sa duwa ka-oras pagbiyahe tikang sa Maynila nga naagi sa North Luzon Expressway. Makakadtuan liwat ini san mga 45 nga minuto tikang sa Subic ug usa ngan tunga nga oras sa Clark.
Bataan Provincial Expressway[igliwat | Igliwat an wikitext]
An Hermosa hirani sa Exit 10.
Motto ngan kanta[igliwat | Igliwat an wikitext]
Iton motto o darahonon hit bungto "Taas noo, Hermosa" (Hangad Hermosa), ngan "Bayan ko, mahal ko". It Kanta san bayan "Taas noo, Hermosa".
Paanano Nahi-agian an Ngaran nga Hermosa[igliwat | Igliwat an wikitext]
An grupo san mga Espanyol una nahi ngadto sa Hermosa, napausa ngan nagyagyakan, "Que Hermosa! Que Hermosa!, san nakit-an nira an mahuhusay nga babayi nga may halaba mag-igtom nga buhok naglalaba ug naparigo hirani sa ilog. An mga lalaki nga may kaupod nga ira bugto nga babayi gin-utro an ginyakan san Espanyol. San umuli na sira, gin-inutro na liwat nira an ira nabatian. Usa na liwat nga grupo an kumada ginpaki-ana nira an ngaran. Diri sira naabat asya nagyakan sira,"Hermosa, Hermosa". Mao adto an pagkahi-agi san ngaran nga Hermosa.
Usa pa nga bersyon, mao an,"Llana Hermosa", an karuyag signgon maupay nga bugsag nga mga bukad.
Kaagi ngan kasaysayan[igliwat | Igliwat an wikitext]
Ha kaagi, gintukod an bungto han tuig 1756 han mga Dominico nga kapadi-an. Hadto nga panahon, gintatawag ini nga Llana Hermosa ngan ini naglalakip han Mabuco ngan Mabuyan. Nagin lugaríng nga sentro hin misyonero ini dida han 1756 nga hi San Pedro de Verona an santo patrón hini. Mamurayaw ngan madukwagon an bungto han Hermosa ugsa han Gyera Pankalibotan II. Dida han "Death March" o "Martsa hin Kamatayon" nahabutang hin kadilikado an mga molupyo han Hermosa tungod han ira paghatag hin pagkaon hin sekreto ha mga Pilipino ngan Amerikano nga kasundalohan nga priso han mga Hapon..
Yana[igliwat | Igliwat an wikitext]
It Hermosa yana madukwag nga komunidad. Han pagtukod han Ispisyal nga Zona Ekonomika han Hermosa o Hermosa Special Economic Zone, damo nga mga gudti ngan medium nga mga industriya ginkikita nga mapakada hini nga lugar. Kilalado gihapon an Hermosa tungod han mga bado, balut, ngan mga inasinan nga bunay, ngan mga pininturahan nga mga tadyao.
Mga utility ngan mga amenity[igliwat | Igliwat an wikitext]
An Digitel amo an dako nga naghahatag hin serbisyo hin telekomunikasyon dida hit bungto. It Hermosa 100% nga mayda koryente ngan ginsisirbisyoan ini han Peninsula Electric Company (PENELCO). It Bataan myad mga dagko nga mga natural watershed nga naghahatag hin igo nga koryente han probinsya. It dako nga ginkukuhaan hin tubig ha paggamit ha balay, tubig tikang ha ilarom han tuna. It mga aada nga sistema hin panubig nga artesian ngan open nga mga bubon, mga bumba ngan pipeline nga mayda mga tangke. Duha nga baranggay ginsisirbisyoan hin usa nga facility pinaagi han Local Water Utility Administration (LWUA). An Hermosa Rural Bank ngan Hermosa Savings and Loan Bank amo it nagsisirbe hiton mga nanginginahanglan hin bangko dida han bungto. Mga kompanyiya hin mga bus ngan mini-bus tikang ha Manila, San Fernando ngan Olongapo naagi dida han bungto han Hermosa samtang it agsob nga gamiton nga panakayan ha sakob han bungto mga jeepney ngan mga traysikol. It bungto mayda 2 nga bangko, 21 nga mga iskwelahan, 15 mga mga medical clinics/health centers, ngan 2 nga recreational facility.
Importante nga mga industriya[igliwat | Igliwat an wikitext]
Upod han mga industriya ha Hermosa in paghimo hin mga panapton o bádò, pininturahan nga mga tadyao, ngan paghimo hin balut ngan inasinan nga mga bunay. Ginkikita nga ha mga sumurunod, magdudukwag an mga industriya hin pagproseso hin prutas labi na in mga mangga ngan mga saging, mga stuffed nga mulayan nga iba pa nga mga light nga mga industriya para hin pag-export tungod han bug-os nga pagkagamit han Hermosa Industrial Subic Hermosa Cybercity.
Mga baranggay[igliwat | Igliwat an wikitext]
An bayan o bungto san Hermosa natutunga san karuhaan kag tulo (23) nga mga baranggay.
Mga sumpay ha gawas[igliwat | Igliwat an wikitext]
- Impormasyon mahitungod han Hermosa Archived 2007-08-09 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- [1] Archived 2007-08-09 at the Wayback Machine.


text:
Wikipedia:Mga hangyo nga mahimo nga magdudumara
An magdudumara o administrator usa nga nagamit nga mayda mga nalalain nga mga katungdanan teknikal nga waray ha iba nga mga ordinaryo nga mga nagamit. (An administrator is a user who has special technical access not available to ordinary user.)
Ini nga pakli amo an lugar nga diin in mga nagamit upod an imo kalugaringon puyde ignominar nga mahimo nga magdudumara. (This is the page where you can nominate a user including yourself to become an administrator.)
Tungod waray pa kita bureaucrat dinhi ha Waray Wikipedia, alayon nala pakadto ha meta para maiproseso an imo hangyo. (Since we do not have a bureaucrat in Waray Wikipedia, kindly proceed to meta to have your request processed.)


text:
Nahibibilin nga 9,000 nga titulo ginpapadagmit ni Mayor Alfred, mga baraydan libre na
Nahibibilin nga 9,000 nga titulo ginpapadagmit ni Mayor Alfred, mga baraydan libre naSeptember 24, 2021 No Comments on Nahibibilin nga 9,000 nga titulo ginpapadagmit ni Mayor Alfred, mga baraydan libre na
May-ada pa nahibibilin nga sobra 9,000 nga mga pabahay iton taragan han ira mga titulo han balay ngan tuna nga ginhangyo ni Mayor Alfred Romualdez ha NHA nga darodagmiton iton proseso hini para maihatag na ha mga tawo san-o magtapos ini nga tuig 2021.
Iya ini ginbul-iwan nga pahayag panahon han usa pa ka hugna hin panhatag han 222 mga titulo kakulop, Septyembre 23, para han mga taga St. Francis Village 1 & 2, North Hill Arbours, ngan Villa Diana nga gindumara ha St. Francis Village Gymn ha Brgy. 105 Suhi.
Han waray pa pagtitikang an programa, sige an iroestorya han mga tawo haira pagkabaraka han mga kabaraydan ha pag proseso ha pag balhin han titulo ngadto han ira ngaran nga porlominus naabot hin tag 2,000 ka pesos- kay sumala haira makuri gud iton pamiling hin kwarta yana nga panahon.
Kundi, nawara an ira pagkabaraka han igpahayag ni Mayor Romualdez nga libre na an ngatanan nga baraydan pati ha mga ahensiya han gobyerno nga aagian han papel komo resulta han nahiuna na nga pahayag han alkalde nga sige an ira mereting ngan han mga hintutungdan nga ahensiya han gobyerno nga malibre na an mga baraydan.
Kaupod dida hini nga panhatag han titulo hi Hon. Aimee D. Grafil ( nalingkod, nakapula) komo Chairman, Committee on Housing and Urban Development ha konseho han siyudad, mga taga NHA, ngan Commissioner Romeo Jandugan han Philippine Commission on Urban Poor, ngan CSWD Officer Chona Aurelia Bahin.
Ha luyo han sunod-sunod nga panhatag han mga titulo han mga tuna ha mga pabahay relocation sites, an Tacloban City Housing and Community Development Office ha ilarom han pagmangulo ni Mr. Ted Joson an mahugot nga nakikipagsumpayan ha National Housing Authority ug iba pa nga mga departamento ngan ahensiya han gobyerno nga gin-aagian han mga papeles san-o ini mai release ngan maihatag ha mga nagtatag-iya.
Samtang, kada panhahatag han mga titulo, pirme nagpapahimatngon hi Mayor Romualdez nga ukyan gud an ira mga balay ngan diri igbaligya an titulo ngan an balay kay para gudla ini haira nga mga biktima han Yolanda agud nga may-ada nira talwas nga puy-anan magka anu-ano pa man.
M. Padernos/CIO


text:
17 Agosto 2021
15 Agosto 2021
Mayong sumaryo nin pagliwats
+2
Mayong sumaryo nin pagliwat
+695
#WPWP #WPWPPH
+213
Pinagmukna an pahina kaining "An '''anatomiya''' (Ingles: ''anatomy''; Griyego ''anatomē'', 'diseksyon') iyo an sanga kan biyolohiya na dapit sa pag-aadal nin istraktura kan mga organismo asin an saindang mga parte. Merriam Webster Dictionary  An anatomiya iyo an sanga kan natural na siyensya na dapit sa istraktural na organisasyon kan mga nabubuhay na bagay. Gurang na ini na siyensya, kun sain nagpoon pa ini kaidto pang prehistorikong panahon.<ref..."
+2,017


text:
Leonidas I
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Leonidas (ha Kinatsila: Leónidas; ha Griyego: Aewvίδaς - "anak hin leon", "sugad hin leon") usa nga hadi han Sparta, an ikanapulo kag pito nga hadi han Agiada nga linea, usa han mga anak ni Hadi Anaxandridas II han Sparta, nga gintutuohan nga tikang kan Heracles an katulinan. Hi Leonidas usa hin tulo nga anak: mayda ni magurang nga bugto nga hi Dorieus ngan in manghod nga bugto nga hi Cleombrotus, nga namuno komo rehensya hin panahon han kamatay ni Leonidas ugsa hiya ginsaliwanan ni Pausanias nga anak ni Cleombrotus. Hi Leonidas nagsunod han iya tunga-nga-bugto nga hi Cleomenes I, posible dida han tuig 489 o 488 BC, ngan naasawa niya an anak nga babaye ni Cleomenes nga hi Gorgo. An ngaran ni Leonidas nagin bayanihon hin status tungod han panhinabo didto han Pag-awayan ha Thermopylai.
Ha popular nga kultura[igliwat | Igliwat an wikitext]
- Dida han salida nga The 300 Spartans (1962), an nagdará han papel ni Leonidas amo an aktor nga hi Richard Egan
- Dida han salida nga 300 (2007), an nagdará han papel ni Leonidas amo an aktor nga hi Gerard Butler
- Dida han spoof nga pelikula United 300 hi Scott Burn an nagdará han papel ni Leonidas.
- Dida han spoof nga pelikula Meet the Spartans hi Sean Maguire an nagdará han papel ni Leonidas.


text:
Globe Theatre
An Globe Theatre in anay tyatro ha London nga nahisumpay kan William Shakespeare. Ini in gintukod ha 1599 han kompnaya ni Shakespeare, an Lord Chamberlain's Men, ngan naruba ha sunog han 29 Hunyo 1613. An ikaduha nga Globe Theatre in gintukod ka kapareho nga lugar han Hunyo 1614, ngan nagsira ha 1642. An panibag-o nga pagtukod han the Globe, nga ginngaranan Shakespeare's Globe. in nag-abre ha 1997, nga may-ginbabanabanahan nga 750 piye (230 m) tikang ha lugar han orihinal nga tyatro.


text:
Isumat.com/ 4:02AM, June 9, 2020 Gin-aandam na yana han Taft Police Office an kaangayan nga mga kaso nga posible igsampa kontra kan Councilor Marvin Lim ug han iya kag-anak nga hira Engr Diego ngan...
Posible nga ma kasohan an estudyante nga boarder han usa nga boarding house ha Tacloban City, nga guin tikangan han sunog, human ini umamin nga hiya an nagin kawsa han mao nga panhitabo. Banda alas nwebe han gab-i, Nobyembre 17,...
Isumat.com/Abril 30, 2021 Usa na liwat nga opisyal hin barangay nga nalalambigit ha iligal nga droga an na-aresto han mga otoridad ug ini nga operasyon in natabo ha Palo, Leyte hadin nag-agi nga adlaw.
Isumat.com/11:02AM, July 24, 2020 Waray na makadangat ha Palompon, Leyte an barko han Cokaliong Shipping Lines, Inc. han maglalahinggab ini ha kadagatan pasado alas 9 kagab-i (Hulyo 23, 2020). An M/V Filipinas Dinagat in...
TACLOBAN CITY -- The Department of Education (DepEd) has approved the tuition hike sought by 38 private schools in Eastern Visayas this academic year. The number is more than 10 percent of the 301 non-government schools in the region. DepEd Eastern...
Isumat.com/4:00PM,June 22, 2020 Nagpabati hin kabido hi Biliran Governor Rogelio Espina dara han alegasyon nga bumaribad an DiVine Word Hospital nga igpadayon an operasyon han pasyente nga doktor nga nagpositibo han COVID-19.
Isumat.com/Marso 16, 2022 Maatubang hin kaso kasumpay han pagbaligya hin iligal nga droga an nangungulo han Liga ng mga Barangay ha Matalom, Leyte. Ini in katapos la madakpan an nasabi nga...
Isumat.com/Mayo 6, 2021 An opisina han Gobernador han Leyte in nagmando hin 60-dias nga Preventive Suspension kontra kan Atty Edwin Jomadiao, an Vice Mayor han Alangalang. Dida han dokumento nga nahikay...
Isumat.com/9:00AM,July 23, 2020 Ginbubuhat han Divine Word Hospital ha Tacloban an ngatanan basi maseguro nga waray na iba nga matatapnan han ira empleyado nga nagpositibo han COVID-19. Hi Dr. Avito...
Isumat.com/12:13PM,July 02, 2020 Nagpahungaw han iya kabido hi Leyte Governor Mic Petilla tungod han iya tinatawag nga deri matadong nga presentasyon han DOH-Regional Office han tinood nga kahimtang han COVID-19 ha iya nasasakupan nga...


text:
Wikipedia:Meta
An Meta, o Meta-Wiki han Wikimedia, ha meta.wikimedia.org, usa nga nahabase-ha-wiki nga websayt nga pagbulig para han koordinasyon o pintakasi o pagburublig han ngatanan nga Wikimedia Foundation nga mga proyekto.
Ginhimo ini anay nga Meta-Wikipedia han Nobyembre 2001, ngan yana dirudilain nga mga papel it ginkakaptan hini:
- Paghimangraw ngan paghimo han Wikimedia nga mga proyekto, nga naglalakip han Wikipedia, ngan labaw ha ngatanan, paghimangraw mahitungod han polisiya.
- Usa nga harampangan para hin personal nga mga ensayo nga diri buot sidngon nga mga Waray dinadapigan nga paglantaw.
- In lugar nga pag-organisa ngan pag-andam hin igsurulod, pag-istorya hin mga nahahanungod hiton mga dirudilain nga yinaknan nga pagburublig nga mga isyu.
- In lugar nga magpintakasi han proseso hin pagpadukwag.
- In pagbulig nga giya ha paggamit han MediaWiki nga software kon iton bulig waray dida hiton MediaWiki nga websayt.
It Meta ha yana amo iton usa han mga dako nga mga harampangan para hiton mga Wikimediano nga naglalakip han mga Wikipediano, an iba nga mga harampangan amo an[[Wikipedia:listahan hin mailing|listahan hin mailing], an mga IRC nga channel, ngan an mga hiruhimangraw nga pakli han mga tagsa artikulo ngan mga nagamit. It Meta naglulugaring ngan autonomo nga proyekto tikang hiton Winaray nga yinaknan nga Wikipedia ngan mayda ini kalugaringon nga mga polisiya ngan mga ginsusunod, nga talagsa nag-iiba tikang dinhe. Hangdto matapos an pagsari han unified login, para hin mga nagamit nga mga tagdumara, makinahanglan ka paghimo hin lain nga akawnt ha Meta.
Ha pagtikang, an Meta mahitungod han Iningles nga yinaknan mga bersyon han Wikipedia, pero yana it Meta, tikang han upgrade hini ngadto han custom MediaWiki software han Wikipedia, nahimo nga harampangan ha dirudilain nga mga yinaknan nga gin-gagamit han ngatanan nga mga komunidad hin yinaknan han Wikimedia.


text:
Tudela, Misamis Occidental
An Tudela iusa nga ika-upat nga klase nga bungto ha lalawigan o probinsya han Misamis Occidental ha Pilipinas. Sumala han census han tuig 2000, mayda ini populasyon nga 23,047 ka tawo ha 4,617 nga panimalay.
Mga Kiritaon[igliwat | Igliwat an wikitext]
Kilalado an Tudela tungod han Binalbal Festival Archived 2005-01-25 at the Wayback Machine. (nga baga sugad hin dako nga Halloween costume party, nga diin damo nga mga nagkakarisyo nga nagsusul-ot hin mga magpakaharadlok nga mga panapton) nga ginbubuhat ha tagsa Adlaw han Bag-o nga Tuig hiton Enero 1. Harani han katubtoban o linea han Tudela ngan Sinacaban, an harani nga bungto ha amihanan, amo an mahusay ngan sikat nga kiritaon nga eco-turismo nga Misamis Occidental Aquamarine Park, kilalado nga sanctuary para hin mga dolphin (ngan iba pa nga mga endangered nga mga kahayupan ha dagat) ha Isla han Moapy, nga diez-minutos nga biyahe ha sakayan tikang han iba nga mga kiritaon nga nahamutang ha mga mangrove han Baranggay Tigdok han Tudela ngan Baranggay Libertad Bajo han Sinacaban, - usa nga wildlife park nga nagsisirbe komo sanctuary para han iba nga mga hayop sugad han Pilipinhon nga agila ngan han tarsier nga mabibilngan ha mga kagurangan han harani nga Bukid Malindang Archived 2006-02-27 at the Wayback Machine.(nga usa nga nasodnon nga parke ngan usa pa nga kiritaon nga eco-turismo han lugar). Para hin mga hotel nga urukyan, mayda iton parke mga komportable ngan air-conditioned nga mga baga hin mga lokal nga balay-balay ha ligid han mga mangrove.
Kaagi ngan Kasaysayan[igliwat | Igliwat an wikitext]
Han una, an Tudela mayda 36 nga mga baranggay. Yana mayda ini 33 ka barangays tikang han 1995. An tulo nga mga baranggay nga amo an mga Barangggay Tuno, Lalud ngan Lampasan gindugang ngadto han bag-o nga ginhimo nga bungto han Don Victoriano.
Dida han panahon han pag-okupar han mga Espanyol han Pilipinas, an Tudela gintawag han una nag Simbalagon. Han 1847, usa nga Espanyol nga hi Juan Tejada nagtukod han sitio han Simbalagon (tungod han Salog Simbalagon, nga sanga han Salog Clarin).
An gintikangan han ngaran nga "Tudela" diri sigurado. Mayda bersyon nga nasiring nga usa nga Espanyol nga padi nga hi Padre Jimenez, nagbalyo han ngaran tikang han Simbalagon ngadto ha Tudela ha dungog han iya lugar nga natawohan ha Espanya. An usa liwat nga bersyon nasiring nga han 1854 mayda usa liwat nga Espanyol nga padi nga hi Apolinario Tudela nga ginpakada han bungto han Misamis (nga yana amo an Syudad han Ozamiz). An Simbalagon nga hadto nga panahon usa nga sitio han Misamis, ginbalyo-an an ngaran ngadto han Tudela ha dungog hini nga padi.
Han Pebrero 2, 1921, han panahon han pag-okupar han mga Americano, ginhimo ni Gobernador-Heneral Francis Burton Harrison, pinaagi han mga pangalagkalag ni Senador Jose F. Clarin, an Bungto han Tudela dida han Executive Order No. 61 Series of 1920.
Mga Baranggay[igliwat | Igliwat an wikitext]
An Tudela ginbahin ngadto hin katloan kag tulo (33) nga mga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
ni U Z. Eliserio salin ni Jessie Ramirez Una hiya nga ginbisita tulo nga gab-i tikang han ira pagkadto han klinika. Adto han sulod han kuwarto hi Marie, nakaturog na an iya mga bugto han igbaw han double deck. Pirit na nag-aaram hi Marie, pero diri niya masabtan an mga salita han iya libro. Paparungun … Continue reading ANG PAGSARIT NI CANDY
Tag: waray
DIYOS KO
ni U Z. Eliserio salin ni Mark Bonabon 1. Pirmi linked kun mag-send si Amay. E ako pa naman nga impatient sa mga sugad siton nga messages. Giuuyami ak kun nakakabasa sin *some text missing*. Labi na nga adi ak yana sa tuna. Kaiha umabot san “Linked: 2/2” tikang sa langit. Diri ko lugod maadman … Continue reading DIYOS KO


text:
Elis Regina
Hi Elis Regina Carvalho Costa (Marso 17, 1945 – Enero 19, 1982) usa han mga pinakapopular nga mga magkaranta nga babaye ha Brasil ha dekada han mga 1960 ngan '70.
Biyograpiya[igliwat | Igliwat an wikitext]
Hi Elis Regina natawo ha Porto Alegre, nga diin hiya nagtikang han iya karera han edad nga 11 hin pasundayag ha radyo hin mga kabataan, Rádio Farroupilha. Han 1959, nagkontrata hiya ngan han Rádio Gaúcha ngan ha sunod nga tuig, nagbiyahe hiya ha Rio de Janeiro nga diin hiya nag-rekord han iya syahan nga LP, Viva a Brotolândia.
Nagdaog hiya han iya syahan nga kontest hin panganta nga festival han 1965 nga diin nagkanta hiya han "Arrastão" -"An Pukot nga pan-trawling"-ni Edu Lobo ngan Vinícius de Moraes. An iya ikaduha nga LP upod kan Jair Rodrigues, Dois na Bossa, nakahimo hin national sales record.
Han urhe nga bahin han mga '60 ngan syahan nga bahin han mga '70, hi Regina nagbulig nga mahimo nga popular an musika han tropicalia nga movimiento, pinaagi han iya pag-rekord hin mga kanta han mga musikero sugad kan Gilberto Gil. An iya kolaborasyon han 1974 upod kan Antonio Carlos Jobim, Elis & Tom, ginsisiring ha panalagsa nga usa han pinakamaupay nga bossa nova album ha ngatanan. Nagrekord gihapon hiya hin mga kanta ni Milton Nascimento, João Bosco, Aldir Blanc, Chico Buarque, Jorge Ben ngan Caetano Veloso. Mayda niya maupay nga tingog ngan maupay nga pag-intonar, ngan maupay hiya hin maglaksi-nga-tempo nga mga musika. An iya agnay "furacão" ("an huracán" o "an bagyo"), ngan "pimentinha" ("gamay nga harang").
Gintipa niya hin panalagsa an Brasilenyo nga dictatorya nga nag persegir ngan nag-exilio hin damo nga mga musikero han iya henerasyon. Hin usa nga interview dida han 1969, naghatag hiya hin opinyon nga an Brasil ginpamalakad hin mga "gorilla". An iya kasikat amo an rason nga waray hiya presoha, pero ha urhe napiritan hiya han mga namumuno nga kumanta han nasodnon nga kanta han Brasil hin usa nga pasundayag hin stadium, nga diin ginkangalsan hiya hin damo nga mga kanan-Wala nga mga Brasilenyo.
Hi Elis Regina namatay tungod hin inter-aksyon hin droga dida han 1982, ha edad nga 36. Nakarekord na hiya hin damo nga mga sikat ngan masurong-igpalit nga mga rekord dida han iya karera. Ginlubong hiya ha Cemitério do Morumbi ha São Paulo.
Pamilya[igliwat | Igliwat an wikitext]
Nakaduha mag-asawa hi Elis ngan nag-anak hin tulo nga mga anak. An iya syahan nga pangasawa ngadto kan Ronaldo Bôscoli han 1967. Nag-anak hira hin lalake nga anak nga hi João Marcelo Bôscoli, han 1970.
Ha urhe, nag-asawa hiya han maiha nga kolaborador nga hi César Camargo Mariano, ngan hira nagkamay-ad hin duha nga mga anak: hi Pedro Camargo Mariano han 1975, ngan hi Maria Rita han 1977. An tulo nga mga anak ni Elis Regina puros nagin mga musikero ha urhe.
Diskograpiya[igliwat | Igliwat an wikitext]
- Viva A Brotolândia (syahan nga album nga ginrekord han 1961 ha edad nga 16)
- Poema (1962)
- Ellis Regina(1963) (nahalista hin duha nga l)
- Dois na Bossa (1965)
- O Fino do Fino - Elis & Zimbo Trio (1965)
- Samba, Eu Canto Assim! (1965)
- Dois na Bossa nº2 (1966)
- Elis (1966)
- Dois na Bossa nº3 (1967)
- Elis (1968)
- Elis (1969)
- Elis Regina in London (1969)
- Elis Regina & Toots Thielemans (1969)
- Em Pleno Verão (1970)
- Ela (1971)
- Elis (1972)
- Elis (1973)
- Elis (1974)
- Elis & Tom (1974)
- Falso Brilhante (1976)
- Elis (1977)
- Transversal do Tempo (1978) (live)
- Essa Mulher (1979)
- Saudades do Brasil (1980)
- Elis (1980)
Mga Ginpagawas Katapos han Kamatay[igliwat | Igliwat an wikitext]
- Trem Azul (1982) (live)
- Vento de Maio (1983) (tinirok)
- Luz das Estrelas (1984)
- Elis Regina no Fino da Bossa (1994) (live)
- Elis ao Vivo (1995) (live)
- 20 Anos de Saudade (2002) (tinirok)
- Little Pepper: The Definitive Collection (2004) (tinirok)
Mga Sumpay ha Gawas[igliwat | Igliwat an wikitext]
- Biyograpiya ni Elis Regina (ha Portuges) Archived 2008-06-03 at the Wayback Machine.


text:
Pablo Neruda
Hi Pablo Neruda (Hulyo 12, 1904 – Septyembre 23, 1973) amo an dagan-ngaran o pen name, ngan ha urhe, an legal nga ngaran han Chileno nga magsusurat ngan politiko nga hi Neftalí Ricardo Reyes Basoalto. Ginkuha ni Neruda an iya dagan-ngaran han mga 10-20 nga pangidaron ha iya pagkabatan-on, tungod matago an iya siday tikang han iya amay, usa nga istrikto nga tawo ng karuyag han iya anak nga magkaada hin "praktikal" nga pagpakabuhi. An iya dagan-ngaran kinuha tikang han Czekh nga magsusurat ngan magsisiday nga hi Jan Neruda; an Pablo ginsisiring nga kihuha tikang kan Paul Verlaine. An mga sinurat ni Neruda ginhubad ha damo nga mga yinaknan ngan sinisiring hiya nga usa han mga dako ngan duro hin impluwensiya nga mga magsisiday han ika-20 nga siglo.


text:
Isumat.com/Marso 22, 2022
Nag-antos na liwat hin bunal an kumunista nga hugpo ha Eastern Visayas han makuha han mga tropa han gobyerno an mga armas ngan iba pa nga mga gamit ha magkalainlain nga operasyon ha Eastern Samar ngan Southern Leyte hadin nag-agi nga pira ka adlaw.
Hadton Marso 17, 2022, nagka-asdangay an kapulisan ngan rebelde nga mga terorista ha Brgy Cagmanaba, Jipapad, Eastern Samar kun diin narekupo han mga tinubyanan han balaud in usa nga shotgun, lima ka rounds hin mga bala hin 5.56 rifle, duha nga cellphones ngan duha nga solar panels.
An nasabi nga armas ngan mga ekipahes in ginbayaan han mga rebelde han umiskapo hira katapos han 10-minutos nga pakigpusilay kontra han tropa han mobile force battalion ha panguna ni Lt Junriel Rosario.
Waray nahisumat nga nagkasasamaran o namatay han magkaluyo nga panig katapos han engkwentro.
Ha luyo nga bahin, natad-an han militar in pira nga armas ngan mga bala nga gintago han NPA ha Brgy Old Kauswagan, St Bernard, Southern Leyte.
Ini in ginlalakipan hin usa nga AK47 Rifle, duha nga magazines hin 653 rifle, duha nga kalibre 45 nga pistola,, tulo ka magazines hin M16 ngan kadam-an nga bala.
Didto naman ha Brgy Calag-itan, Hinunangan, Southern Leyte, nakuha han militar in usa nga M16 rifle ngan duha ka magazines para han nasabi nga pusil.
Dida han report han Philippine Army, an mga lugar kun diin namumutang an mga armas an iginsumat han mag-asawa nga rebelde nga sumurender ha gobyerno hadin Enero.
Hira alyas Roc ngan alyas John an nagtutdo ha militar kun diin namumutang an nasabi nga mga armas ngan gamit han ira anay mga kaupdanan ha kagi-usan kumunismo.
Iginpahayag naman ni 14th Infantry Battalion Commander LtCol Ernesto Dela Rosa Jr nga an nasabi nga pakakuha hin mga armas tikang han kaaway han gobyerno in nagpapakita nga waray na nagsusuporta han ira kagi-usan.
Antis an nasabi nga operasyon, iginsaysay nira Roc ngan John nga iginlubong nala an mao nga mga armas kay waray na suplay hin bala nga naabot ha ira para han nasabi nga mga pusil. #


text:
NANGUNGUNA NGA ARTIKULO | USA NGA GOBYERNO NGA WARAY KORAPSYON
Ginhadian han Dios
—Usa nga Gobyerno nga Waray Korapsyon
“An mga opisyal han gobyerno mga tuminungnong la gihapon ngan kita ngatanan produkto han sosiedad.” Ito an siring han chief auditor han Nicaragua han iginsasaysay niya kon kay ano nga para ha iya imposible mawara an korapsyon ha gobyerno.
Mauyon ka ba nga kon korap an sosiedad, magigin korap liwat an bisan ano nga gobyerno nga bahin hito? Kon ito an kahimtang, an gobyerno nga waray korapsyon diri sadang magtikang ha sosiedad han tawo. Ito gud an pagkahulagway han Biblia ha sugad nga gobyerno
An Ginhadian han Dios usa nga tinuod nga gobyerno nga nagmamando tikang ha langit. Sasaliwnan hito an ngatanan nga gobyerno han tawo. (Salmo 2:8, 9; Pahayag 16:14; 19:19-21) Usa han mga bendisyon para ha katawohan nga papahinaboon han Ginhadian amo an pagwara han korapsyon ha gobyerno. Hisgotan naton an unom nga bahin han Ginhadian nga naggagarantiya hini.
1. GAHUM
PROBLEMA: Nagtitikang ha mga tuminungnong an pundo han gobyerno han tawo, nga kasagaran tikang ha buhis. Tungod hini nga nakakarawat nga kwarta, may mga opisyal nga nasusulay pangawat, may iba liwat nga nakarawat hin hukip tikang ha mga tawo nga naruruyag maibanan an ira buhis ngan iba pa nga baraydan ha gobyerno. Mahimo ini magresulta ha nagpapadayon nga problema
SOLUSYON: An gahum han Ginhadian han Dios nagtitikang ha Makagarahum-ha-ngatanan nga Dios, hi Jehova. * (Pahayag 11:15) Diri ito nagkikinahanglan nga mangulekta hin buhis. Lugod, tungod han ‘makusog nga gahum’ han Dios ngan han iya pagkamahinatagon, sigurado nga hura nga itatagana han Ginhadian an mga panginahanglan han ngatanan nga sakop hito.
2. MAGMARANDO
PROBLEMA: An pangalimbasog ha pagwara han korapsyon “sadang magtikang ha igbaw,” siring ni Susan Rose-Ackerman nga gin-unabi ha nahiuna nga artikulo. Nawawara an kredibilidad han gobyerno kon nangangalimbasog ito pagpuypoy han korapsyon ha kapulisan o mga opisyal ha kustom kondi ginkukonsinter an higtaas an katungdanan nga mga opisyal nga nagbubuhat hito. Ngan bisan an pinakamatadong nga magmarando nga tawo nagsasayop gihapon. Sugad han ginsisiring han Biblia, “waray tawo ha tuna nga dayuday nagbubuhat hin matadong.”
Waray karawata ni Jesus an pinakadaku nga hukip
SOLUSYON: Diri pariho ha diri hingpit nga tawo, hi Jesu-Kristo nga ginpili han Dios nga magin Magmarando han Ginhadian diri masusulay pagbuhat hin sayop. Iginpakita ini ni Jesus han waray niya karawata an pinakadaku nga hukip
3. KARIG-ON
PROBLEMA: Damu nga nasud an regular nga nagkakaada eleksyon basi mapaiwas kuno ha pwesto an korap nga mga opisyal. Kondi an tinuod, ha panahon han kampanya ngan eleksyon, posible nga mas damu an korapsyon bisan ha mga gintatawag nga mainuswagon nga mga nasud. Tungod han mga donasyon para ha kampanya ngan iba pa nga ginbubuhat han mga riko, naiimpluwensyahan nira an mga aada ha pwesto ngan an mga malingkod pa la ha pwesto.
An huwes nga hi John Paul Stevens han Korte Suprema han Estados Unidos nagsurat nga an sugad nga impluwensya nagtatarhog “diri la han katungod ngan kalidad han Gobyerno kondi pati han pagsarig han publiko ngada hito.” Salit diri urusahon nga ha bug-os nga kalibotan damu an naghuhunahuna nga an politika an pinakakorap ha ngatanan nga institusyon.
SOLUSYON: Tungod kay marig-on ngan permanente an pagmando han Ginhadian han Dios, mawawara na an malimbong nga mga kampanya ngan mga eleksyon. (Daniel 7:13, 14) An Dios an nagpili han Magmarando hito salit an Ginhadian diri nakadepende ha mga butos han tawo ngan waray makakabungkag hito. Tungod kay marig-on, sigurado nga an ngatanan nga pagbubuhaton hito para ha kaopayan han mga tawo mapapahimulosan ha waray kataposan.
4. BALAUD
PROBLEMA: Ha siyahan, bangin maghunahuna ka nga makakabulig an paghimo hin bag-o nga mga balaud. Kondi naobserbaran han mga eksperto nga ha damu nga kahimtang, nagigin hinungdan lugod ito han mas duro nga korapsyon. Dugang pa, kasagaran nga daku hinduro an gastos ha pag-implementar hin mga balaud nga an katuyoan basi maibanan an korapsyon, kondi gutiay la an nahihimo hito.
SOLUSYON: An mga balaud han Ginhadian han Dios labaw gud ha mga balaud han mga gobyerno han tawo. Pananglitan, imbes nga maghimo hin hilaba nga lista han mga sadang buhaton ngan diri sadang buhaton, iginhatag ni Jesus an kasagaran nga gintatawag nga Bulawanon nga Surundon. Hiya nagsiring: “An ngatanan nga karuyag niyo buhaton ha iyo han mga tawo, buhata liwat niyo ha ira.” (Mateo 7:12) Makapainteres nga an mga balaud han Ginhadian nakapokus ha mga motibo ngan panggawi. Hi Jesus nagsiring: “Higugmaa an imo igkasi-tawo sugad ha imo kalugaringon.” (Mateo 22:39) Syempre, an Dios nga nakakabasa han kasingkasing an makakag-implementar hito nga mga sugo.
5. MOTIBO
PROBLEMA: An kahakog ngan an pagin makikalugaringon an hinungdan han korapsyon. Kasagaran nga an mga opisyal han gobyerno ngan mga tuminungnong may sugad hito nga mga kalidad. Ha narumpag nga department store ha Seoul nga gin-unabi ha nahiuna nga artikulo, kumarawat hin hukip an mga opisyal han gobyerno tikang ha mga kontratista kay maaram ito nga mga kontratista nga mas gutiay an ira magagastos kay ha paggamit hin husto nga materyales ngan pagsunod ha mga patakaran ha konstruksyon.
Basi mapuypoy an korapsyon, kinahanglan tutdoan an mga tawo kon paonan-o mawawara an nakagamot nga mga motibo sugad han kahakog ngan pagin makikalugaringon. Kondi an mga gobyerno han tawo waray hingyap ngan kapas nga ig-implementar an sugad nga pagtutdo.
SOLUSYON: Ginsusolusyonan han Ginhadian han Dios an mga hinungdan han korapsyon pinaagi ha pagtutdo ha mga tawo nga maatohan an sayop nga mga motibo nga gintitikangan hito. * Ini nga pagtutdo nabulig ha ira nga ‘mabag-o an paagi han ira paghunahuna.’ (Efeso 4:23) Nahibaro hira magin kontento ngan magin interesado ha kaopayan han iba imbes nga magin hakog ngan makikalugaringon.
6. MGA SAKOP
PROBLEMA: Bisan an pipira nga aada ha maopay nga kahimtang ngan natutdoan hin maopay ha moral, may tendensya nga magin korap ngan diri tangkod. An mga eksperto nasiring nga ito an rason nga diri napupuypoy han gobyerno han tawo an korapsyon. An ginlalaoman na la han gobyerno nga maibanan unta an korapsyon ngan an nakakadaot nga mga epekto hito.
SOLUSYON: An United Nations Convention Against Corruption nasiring nga basi maatohan an korapsyon, sadang iaghat han mga gobyerno an “integridad, pagin tangkod, ngan pagin responsable.” Bisan kon maopay ini nga tumong, an ginbubuhat han Ginhadian han Dios labaw pa kay ha pag-aghat la nga makaada hini nga mga kalidad
Mahimo hibaroan han mga tawo an pagsunod hinin hitaas nga mga suruklan ha moral, sugad la nga nabuhat ito han siyahan-siglo nga mga Kristiano. Pananglitan, han nagsari an disipulo nga hi Simon pagpalit hin baraan nga espiritu ha mga apostol, nagdumiri hira ngan nagsiring: “Pagbasol hini nga imo karaotan.” Han nasantop ni Simon an peligro han iya maraot nga hingyap, ginhangyo niya an mga apostol nga ig-ampo hiya basi maatohan ito.
KON PAONAN-O MAGIGIN SAKOP HAN GINHADIAN
Anoman an imo nasyonalidad, mahimo ka magin sakop han Ginhadian han Dios. (Buhat 10:34, 35) Paonan-o? Pinaagi han edukasyon nga igintatanyag han Ginhadian nga ginbubuhat yana ha bug-os nga kalibotan. Malilipay an mga Saksi ni Jehova nga ipakita ha imo kon paonan-o ginbubuhat an libre nga pag-aram ha Biblia nga puydi himoon bisan ha sulod hin mga 10 minutos la kada semana. Mahibabaro ka liwat hin dugang pa mahitungod ha “maopay nga sumat han Ginhadian han Dios” ngan kon paonan-o wawad-on hito an korapsyon ha gobyerno. (Lucas 4:43) Gin-aaghat ka namon nga makigkomunikar ha mga Saksi ha iyo lugar o kitaon an amon Web site nga jw.org/war.


text:
Surigao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Surigao usa nga ikaduha nga klase nga syudad ha lalawigan han Surigao del Norte ha Pilipinas. Amo ini an kapital nga syudad han Surigao del Norte. Sumala han census han tuig 2000, mayda hini populasyon nga 118,534 ka tawo ha 22,541 nga panimalay ngan han tuig 2005 mayda nagsiring nga an populasyon hini 133,929. An bug-os nga kahaluag han katunaan han syudad 245.34 ka kwadrado nga kilometro.
Mga Baranggay[igliwat | Igliwat an wikitext]
An Syudad han Surigao mayda kalim-an kag upat (54) nga mga baranggay. Tikang hini, katloan kag tulo (33) nahimutang ha kadak'an nga tuna samtang karuhaan kag usa (21) nga puró o isla nga baranggay. An sawang han syudad ginbahin ngadto hin lima (5) nga mga baranggay: Taft, Washington, San Juan, Canlanipa ngan Luna. Mayda katloan kag unom (36) nga mga baranggay ha mga labnasan, tikang hini napulo kag lima (15) ada ha kadak'an nga tuna ngan karuhaan kag usa (21) ada hit mga gudti-gudti nga mga isla.
Mga Sumpay ha Gawas[igliwat | Igliwat an wikitext]
- Surigao, Mindanao mga yana nga Litrato
- Mainit,Surigao Del Norte Archived 2021-05-07 at the Wayback Machine.
- San Nicolas College HS Alumni Archived 2014-12-18 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Impormasyon ngan mga litrato han Syudad han Surigao Archived 2012-05-08 at the Wayback Machine.


text: Tugon ha petsa Pebrero 25, 2017 "Hinigugma ko na mga anak! Yana nga adlaw tinatawag ko kamo na haladma pag-buhi iton pag-sarig niyo ngan aro-a ha Pinaka Hitas-on na pa-kusgon pa ito, para iton mga hangin ngan mga bagyo di-re makaka-bari hito. Hina-ut unta na gamut hiton iyo pag-sarig an pag-ampo ngan pagla-um han waray katapusan na kinabuhi. Amo nga yana, mga anak, paningkamot na trabaho-a iton kalugaringon dida hi-nen panahon han grasya, di-in guin hahatag han Diyos ha iyo an grasya - pa-agui ha pag-susuway ngan han tawag pagbag-o hin kinabuhi pagka Diyos-non - na magma-tawo kamo nga klaro ngan ma-ilobon iton pag-sasarig ngan pagla-um. Salamat han iyo pag-responde hi-ne nga tawag ko." 02/25/2017


text:
Mayda nahidugang nga positibo nga kaso han COVID-19 ha Eastern Visayas sanglit pito na ka tawo an natapnan han virus tikang ha Rehiyon Otso.
Dida han press conference nga gindumara han DOH-Region 8 yana nga kulop, iginpasamwak han ahensya nga an gibabag-uhi nga COVID patient ha Eastern Visayas amo in 25-anyos nga babaye nga taga Burauen, Leyte. Ini nga babaye in close contact han Patient No. 5 nga tikang han nasabi nga bungto.
Hinsabutan nga magka-usa hin balay hira nga duha. Hi patient No. 7 in umangkon ni Patient No. 5. Nagpakita hin sintomas ini nga bag-o nga pasyente hadton Abril 18 ngan iginpailarum hin kwarentina ha isolation facility han LGU. Igbabalhin hiya ha Burauen District Hospital. Aada ha maupay nga kahimtang an panlawas han pasyente hapagkayana, sering pa han DOH.
Ini nga gibabag-uhi nga positibo amo in lakip dida han Batch 11 han swab samples kun diin 35 ini nga samples nga ginpadara ngadto ha Cebu para han confirmatory test. Dida han 35 nga samples, hiya la an nag positibo.
Tobtob yana nga adlaw, Abril 24, pito na ka tawo an nagpositibo han corona virus ha Region 8. An syahan nga upat in naka recover na ngan nakagawas na ha hospital. Tulo naman an nagpapabilin ha hospital.
Samtang, an Batch 12 han swab samples in igpapadara na ngadto ha Cebu para han confirmatory test ug ginkokomponer ini hin 113 nga samples. #


text:
Francesco Paolo Tosti
Hi Sir Francesco Paolo Tosti (Abril 9, 1846 – Disyembre 2, 1916) usa nga Italyano nga kompositor ngan magturutdo hin musika.
Hi Tosti nakakuha han kadam-an han iya pag-aram hin musika didto han iya bungto nga Ortona, Italya, patik gihapon didto ha konserbatoryo ha Napoles. Katapos hin pagtikang nga karera komo magkaranta ngan magturutdo hin boses ha pagkanta, linmakat hiya pangadto ha London, Inglaterra, ngan ha pagtika-iha didto hiya inmukoy hini nga syudad. Han 1880, ginhimo hiya nga maestro hin pagkanta han pamilya nga panhadi-anon ngan han 1894 inmapi hiya han Royal Academy of Music komo usa nga propesor. Han 1906, hi Tosti nahimo nga citizen han Britanyna ngan ginhimo hiya nga knight katapos hin duha ka tuig han iya sangkay nga hi Edward VII. Binmalik hiya ha Italya han 1910, ngan nag-ukoy hiya han iya mga nahabilin nga tuig ha Roma.
Ginhihinumdom hi Tosti tungod han iya yano nga mga expresivo nga mga kanta. An iya istilo nagin sikat dida han sinisiring nga belle epoque ngan ginhihinumdo nga musika hin sala. An iya pinakasikat nga kanta amo an Serenata (mga laray ni: Cesareo), Addio (mga laray ni: Rizzelli) ngan an sikat nga Napolitano nga kanta, Marechiare, nga an mga laray hini ginsurat han kilalado nga maniniday ha Napolitano nga yinaknan nga hi Salvatore Di Giacomo.


text:
Bayinnaung
Hi Bayinnaung Kyawhtin Nawrahta (Binirmano: ဘုရင့်နောင် ကျော်ထင်နော်ရထာ [bəjɪ̰ɴ nàʊɴ tɕɔ̀ tʰɪ̀ɴ nɔ̀jətʰà]; Thai: บุเรงนองกะยอดินนรธา, rtgs: Burengnong Kayodin Noratha; 16 Enero 1516 – 10 Oktubre 1581) hadí han Toungoo nga Dinastiya han Birmania o Burma (Myanmar) tikang 1550 kutob 1581. Dida han iya 31-ka-tuig hin paghadì, nga gintawag nga "gidakoi nga pagbutó hin kusog hin tawo nga nakit-an ha Burma", gintukod ni Bayinnaung an posible amo an gidako-i nga imperyo ha kaagi han Timugan nga Asya,[1] nga naglakip hin dako nga bahin han yana-nga-adlaw nga Burma, an Tsino nga Shan nga mga estado, Lan Na, Lan Xang, Manipur ngan Siam.[2]
Bisan man kun nahinumdoman hiyá tungod han iya paghimo hin imperyo, an gidako-i nga naipabilin ni Bayinnaung amo an iya paglakip hin dig-on o pag-integrar han Shan nga mga estado ngadto han mga ginhadi-an nga nahibasi ha siong han Irrawaddy. Katapos han pagsakop han mga Shan nga estado han 1557–1563, nagbutang an hadi hin sistema hin pagdumara nga nag-iban han gahom han mga heredero nga mga Shan nga saopha, ngan ginbalhin an mga custombre han mga Shan nga sumunod han mga pamatasan ha kapatagan. Natanggal dinhi an kataragman hin mga panalakay hin mga Shan ngadto han Igbaw nga Burma, nga usá nga maiha nga kinabarak-an han Igbaw nga Burma tikang han urhe nga ika-13 nga gatostuig. An polisiya niya han mga Shan ginsunod hin mga Birmano nga mga hadi kutob han kataposan nga kahulog tikangha poder han ginhad-ian ngadto han mga Britaniko han 1885.[3]
Bisan pa man, waray mahiutro ni Bayinnaung ini nga administratibo nga polisya ha tanan nga dapit han iya hirayo nga imperyo. An iya imperyo usá nga katitirok hin mga kasanhi nga mga soberano nga mga ginhadi-an, nga diin an mga hadi nasunod ha iya nga Cakkavatti (Unibersal nga Manguna), diri an Ginhadi-an han Toungoo. Ha matuod, an Ava ngan Siam nanrebelde hin mga duha là ka tuig katapos han iya kamatayan. Pag 1599, tanan nga mga basalyo nga mga estado nanrebelde, ngan an Imperyo Toungoo nabungkag hin bug-os.
Ginkikita hi Bayinnaung nga usá han tulo nga pinakaharangdon nga mga hadi han Birmania, upod kan Anawrahta ngan Alaungpaya. Pipira han mga pinakaprominente nga lugar ha yana nga Myanmar ginngaranan ha iya dungog. Kilalado gihapon hiyá ha Thailand nga Phra Chao Chana Sip Thit (พระเจ้าชนะสิบทิศ, "Madaog han Napulo ka Direksyon").
Mga pinambasaran[igliwat | Igliwat an wikitext]
Mga kinutlo[igliwat | Igliwat an wikitext]
Mga kasarigan[igliwat | Igliwat an wikitext]
- Htin Aung, Maung (1967). A History of Burma. New York and London: Cambridge University Press.
- Lieberman, Victor B. (2003). Strange Parallels: Southeast Asia in Global Context, c. 800–1830, volume 1, Integration on the Mainland. Cambridge University Press. ISBN 978-0-521-80496-7.


text:
Nagin tradisyon na para han Lady Huskies han Leyte Normal University an paghakot hin mga pasidungog ha entablado ngan mga kampeonato ha larangan han women’s basketball, ug ini nga mga pagkilala han ira abilidad in pagpamatood nga hira an nagkakapot han trono hini nga sport event ha Sinirangan Visayas.
Dida han nag-agi nga Marso 7, an Lady Huskies an gin ngaranan nga Athletes of the Year (Team Category) dida han kinada tuig nga Dayaw Awards han unibersidad. An Dayaw Awards an ginhahatag han LNU ha magkalainlain nga grupo hin mga estudyante ngan mga empleyado nga nagdara hin dako nga onor ha ira eskwelahan. Ginbubuhat nira ini nga pagpasidungog dungan han ira pagtigaman han Founding Anniversary kun diin yana nga 2020 amo an ira ika-99 nga anibersaryo.
Labot la han yana nga tuig, an Lady Huskies an naka-angkon gihapon hini nga award hadton 2016, 2018 ngan 2019. Ini nga mga kababayen-an nga basketbolista amo an reyna han Region 8 State Colleges and Universities Athletic Association (SCUAA) kun diin ira nakuha an unom ka tuig nga sunod sunod nga titulo tikang han 2014 tobtob 2019. Hinungdan hini, an Lady Huskies an narepresentar han Region 8 ha National SCUAA nga pira na ka beses nga nakakasulod ha championship game kontra National Capital Region (NCR).
Labot la han ira pagigin malinangpuson ha SCUAA Games, damo na gihapon nga titulo an ira nakuha ha iba pa nga nga mga local tournaments ha 5 on 5 ngan 3×3.
Iginkalipay gihapon han team nga an ira Head Coach nga hi Edwin Murillo amo an napili nga Coach of the Year ha Team Event. Ini an ikatulo na ka beses nga nahingadto ha iya ini nga pasidungog. An Lady Huskies in ginkakaptan ni Murillo ug assistant coach Mark Laurente.
Hapagkayana, padayon an pagpakusog han ira line-up para han ti-arabot nga 2020 National SCUAA sugad man para han Regional Games.
Samtang, an javelin thrower nga hi Kim Dancil ug hi Oreste Ortega Jr an nakakuha han Athlete ngan Coach of the year ha Individual Event Category.
An awarding ceremonies an ginpangunahan ni University President Jude Duarte ug iba pa nga higtaas nga opisyal han unibersidad. #


text:
Nadugangan na liwat an mga binawian han kinabuhi denhi ha Pilipinas dara han COVID-19. Ini in subay han latest update han Department of Health nga ginpagawas antis mag alas 3 han kulop, Marso 14, Sabado.
Kangina han aga, nag-anunsyo an DOH han ikapito nga namatay nga amo an pasyente tikang ha Northern Mindanao. Han yana nga kulop, iginpasamwak han departamento an ika-walo nga binawi-an hin kinabuhi.
AN DOH in maghahatag pa hin kadugangan nga detalye mahitungod hini kun ira na makuha an iba pa nga detalye hini nga bag-o nga naawat an kinabuhi. #


text:
Black Lives Matter
An Black Lives Matter usa nga internasyunal nga pan-gios hin katungod pantawo, nga nagtikang ha sulod han komunidad Africano-Americano, nga nagkakampanya kontra bayolente ngan sistematiko nga rasismo ngadto ha itom nga lahi. An BLM agsob nagpoprotesta nag-aaringasa kontra han pagigin brutal han mga pulis ngan mga pagpatay han pulis ha mga itom nga katawhan, ngan huruhaluag nga isyu sugad han racial profilingm ngan an diri pagkapatas han mga lahi ha sistema han hustisya pan-kriminal ha Estados Unidos.


text:
Caba, La Union
An Caba usa nga ika-upat nga klase nga bungto ha lalawigan han La Union, Pilipinas. Sumala han census han tuig 2000, mayda ini populasyon nga 19,565 ka tawo ha 3,880 nga mga panimalay.
An Caba kabahin anay han bungto han Aringay tubtob han urhe-nga-ika-19 nga siglo han pagbulaga hini ngadto hin lugaring nga bungto.
Mga baranggay[igliwat | Igliwat an wikitext]
An Caba ginbahin ngadto hin napulo kag pito (17) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Toyotomi Hideyoshi
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Toyotomi Hideyoshi (ha Shinjitai (moderno nga Hinapon) nga kasurat: 豊臣秀吉; ha Kyūjitai (kaagi) nga kasurat: 豐臣秀吉; natawo nga Hiyoshi-maru 日吉丸; ha pag-abot ha pangidaron (gempuku) nga Kinoshita Tōkichirō 木下藤吉郎 ngan ha urhe ginhimo nga Hashiba ngan nobilidad militar ha estilo nga Hashiba Chikuzen no Kami Hideyoshi 羽柴筑前守秀吉; 1536 - Septyembre 18, 1598), usa nga Sengoku nga daimyo nga amo an naghimo nga usa han Hapon. Sinmunod hiya han iya anay nga agaron nga hi Oda Nobunaga, ngan gintapos niya an Sengoku nga panahon. Kilalado gihapon hiya nga amo an nagplano han mga pagsulong ha Korea. Kilalado hiya hin pira nga mga nahabilin ha kultura, upod han sugo nga an mga miyembro la han samurai nga klase an puyde magdara hin armas.
An panahon han iya pamuno tinatawag gihapon nga Momoyama nga panahon, ngan ini nga ngaran tikang han kastilya ni Toyotomi. Nag-iha ini tikang han 1582 tubtub han iya kamatayon dida han tuig 1598, o (sumala hin pipira nga mga iskolar) tubtob han pagkuha hin poder ni Tokugawa Ieyasu katapos han Pakig-away ha Sekigahara han 1600.


text:
Afonso de Albuquerque
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Afonso de Albuquerque (an iya ngaran puyde liwat igsurat nga Afonso d'Albuquerque o Alfonso de Albuquerque) (1453 - Disyembre 16, 1515) usa nga Portugues nga heneral ha kadagatan. An iya mga binuhat nakabulig pagtukod han Portugues nga imperyo kolonyal ha dagat Indiano.[1]
Mga reperensya[igliwat | Igliwat an wikitext]
- ↑ "ALBUQUERQUE, ALPHONSO". Encyclopaedia Britannica 1911 (Net Industries). Ginhipos tikang han orihinal (HTML) han 2006-05-09. Ginkuhà 2006-05-10.


text:
Isumat.com/7:24AM, Enero 28, 2021
Maatubang yana hin kaso an usa nga enhinyeyo han sampaan hiya hin reklamo nga pagtalapas han Health Protocols ha Ormoc City.
Dida han notisya han Ormoc News and Updates, hi Engr Antero Bongbong an ginsalawdan hin reklamo hin usa nga frontliner tungod han insidente nga natabo ha border ha Brgy San Juan ha deri pala maiha. Igin-aalegar nga hi Bongbong in waray nahipakita nga kaangayan nga dokumento ngan iya pa gud gingamit an ngaran ni Mayor Richard Gomez ha panuyo nga tugutan hiya makasulod han syudad.
Hadto nga takna, hi Bongbong in masulod unta han syudad kay maagi man hiya tungod kay tikadto daw hiya ha Albuera. An frontliner in namiling han iya mga papeles komo Authorized Person Outside Residence o APOR. Nagsering la an enhinyero nga waray hiya ginkakaptan nga mga dokumento kay baman han una nga tuig naka-agi man hiya kay nagsarit hiya kan Gomez.
Han makasabot hini hi Gomez, iya igindig-on nga waray niya gintatagan hin otorisasyon paggamit han iya ngaran ha sugad hini nga mga sitwasyon. Kasumpay hini, kadagmitan nga iminando han alkalde an pagsampa hin kaso ngan pagdakop han inhenyero. #


text:
PAKIANA 16
Paonan-o Mo Malalamposan an Kabaraka?
“Ipasa ngadto kan Jehova an imo pinas-an, ngan bubuligan ka niya. Diri gud niya papabay-an nga matumba an usa nga matadong.”
“An mga plano han mga maduruto sigurado nga magriresulta hin kalamposan, pero an ngatanan nga diri anay naghuhunahuna sigurado nga magigin pobre.”
“Ayaw kahadlok, kay kaupod mo ako. Ayaw kabaraka, kay ako an imo Dios. Paririg-unon ko ikaw, oo, bubuligan ko ikaw, kakaptan ko ikaw hin maopay pinaagi han akon too nga kamot nga uyon ha katadongan.”
“Hin-o ha iyo an makakadugang hin usa ka siko ha iya kinabuhi tungod ha pagkinabaraka?”
“Salit ayaw gud kamo kabaraka mahitungod han sunod nga adlaw, kay an sunod nga adlaw may kalugaringon nga mga kabaraka. An tagsa nga adlaw may kalugaringon nga mga problema.”
“[Siguroha] niyo an mas importante nga mga butang.”
“Ayaw kamo kabaraka ha bisan ano nga butang, kondi ha ngatanan nga butang pinaagi han pag-ampo ngan pangamuyo nga may pagpasalamat, ipahibaro niyo ha Dios an iyo mga hangyo; ngan an kamurayawan han Dios nga labaw ha ngatanan nga pagsabot magbabantay han iyo kasingkasing ngan han iyo panhunahuna pinaagi kan Kristo Jesus.”


text:
Isumat.com/7:29AM, Marso 9, 2021
Gintuyo pagpatay pinaagi hin pag-ambush o may natabo nga “misencounter”?
Ini an lumutaw nga dako nga paki-ana katapos hin pira ka oras tikang mamatay hi Calbayog City Mayor Ronaldo Aquino ngan tulo pa nga iba dida han insidente hin pinusilay alas 5:30 han kulop, Marso 8, ha Brgy Lonoy nga namumutang ha norte nga dapit han mao nga syudad.
Labot la kan Aquino, naawat gihapon an mga kinabuhi nira Police Staff Sgt Rodeo Sario, 40 anyos, nakadestino ha Calbayog City PNP; Police Staff Sgt Romeo Laoyon, naka-assign ha Samar PNP Intelligence Unit; Police Capt Joselito Tabada;ngan Dennis Abayon, 33 anyos, ngan residente han Brgy Saljag, Calbayog City.
Hi Sario in sakay han van kun diin nakadto hi Aquino ngan gintutudlok hiya nga usa han police escorts han alkalde; hi Abayon amo an drayber han behikulo han alkalde nga Hi-ACE van; samtang hi Laoyon in gintutudlok nga kaupod han grupo nga sakay hin duha nga behikulo nga gin-aalegar nagsunod-sunod han sarakyan ni Aquino.
Dida han syahan nga PNP Spot Report, nag-aasoy nga ginpaarakan hin bala hin deri kilalado nga mga suspetsado an sarakyan han alkalde ngan bumulos pagpabuto an iya mga tauhan. Pero katapos hin duha ka oras, mayda na liwat Spot Report nga may namatay ha panig han mga nag-ambush ngan usa daw ini nga pulis. Mayda liwat impormasyon nga naha-una pagpabuto an grupo ni Aquino ngadto han van nga nag-iikog-ikog ha ira tungod kay nagdududa na hira.
Dida han interview han iFM-RMN Tacloban han Marso 9 han aga, nagsering hi Col Bella Rentuaya, spokesperson han PNP Region 8, iya iginsering nga namatay gihapon dida han insidente hi Police Captain Joselito Tabada. Hi Tabada in kaupod han grupo nga iginkapusilay han mga tauhan ni Aquino. Hi Tabada in nagin Chief of Police ha Gandara, Samar ngan naka-assign na yana ha Samar PNP Drug Enforcement Unit, sering pa han impormasyon.
Labot la han nahireport nga nagkamamatay, naigo hin bala pero nakatalwas hira Staff Sgt Neil Cebu, nga upod daw han grupo nga iginkapusilay han panig ni Aquino; ug an sibilyan nga hi Clint John Yauder.
Mayda mga katatapuran nga surok han Isumat.com an nagsaysay nga katapos han pinusilay, mayda pa usa nga grupo nga pumakadto han lugar ngan ginpanmumusil utro an van ni Aquino bisan kun damo na an sibilyan nga nag-uusyuso.
Igindugang pa han surok nga mayda natad-an nga pira nga plate numbers hin mga sarakyan didto han sulod han van han grupo nga iginka-engkwentro nira Aquino.
Hi PNP Chief Debold Sinas in nagmando kan PNP Region 8 Director BGen Ronaldo De Jesus nga magdumara hin kadagmitan nga imbestigasyon kasumpay hini nga panhitabo. An PNP Regional Office in nakatalaan maghimo hin Case Conference yana nga aga (Marso 9) kasumpay hini nga panhitabo.
Hi Samar 1st District Congressman Edgar Mary Sarmiento in nanawagan kan Presidente Duterte ngan DOJ Secretary Menardo Guevarra nga kinahanglan an NBI an mag-imbestigar han panhitabo kay nadadabi denhi an kapulisan.
Iginpahayag pa ni Sarmiento nga bubuhaton niya an ngatanan nga iya mabubulig basi makab-utan an hustisya ni Aquino. Nagpabati hin duro nga kabido-an an congresista tungod han kamatay han alkalde nga waray hunong an paningkamot para han pag-uswag han Calbayog.
Han Bise-Alkalde pa hi Aquino, hi anay Calbayog Mayor Reynaldo Uy in namatay han pusilon ha Hinabangan, Samar hadton 2011. #


text:
Tunga, Leyte
An Tunga usa nga ika-unom nga klase nga bungto ha lalawigan han Leyte ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 6,111 ka tawo ha 1,172 nga panimalay.
Kasaysayan[igliwat | Igliwat an wikitext]
Han Marso 4, 1948, gin-organisa an "Pag-urosa han mga Tunga-on", nga amo an katig-uban nga namuno han kampanya nga himuon an Tunga nga bungto. An mga napili nga mga liderato hini amo hira Domingo A. Ponferrada, komo Presidente; Martino Ariza, Syahan-nga-Bise-Presidente; Blas Uribe, an Ika-Duha-nga-Bise-Presidente; Vicente Catenza, nga Ika-Tulo-nga-Bise-Presidente; Primitivo Geraldo, Secretarya; Norberto Quintana, treasurer; hira Ramón Santillan, Sr (nga ha 2004 nagkaada hin 100 ka tuig an pangidaron) ngan Juan Avila, an mga auditors; Paulo Cotoner, Magno Buñales ngan Arsenio Carit, mga Sergeants-at-Arms.
Ini nga mga liderato nag-imbitar ngan ginsumatan hi Atilano R. Cinco, an Kongresista han ika-5 nga Distrito han Leyte, mahitungod han ungara han Tunga nga mahimo nga bungto. Hi Kongresista Cinco nagsaad pagpasa hin bill ha kongreso kon ngatanan nga nasuporta nga papeles andam na. Amo nga mayda ginhimo nga a committee nga mabiling hin consensus. Hi Martino Ariza napili nga chairman; ug an mga miyembro mga pipira nga istudyante han Tunga Institute.
Hi Presidente Elpidio Quirino nagpagawas han Executive Order No. 266, ha pitsa han Septyembre 24, 1949, nga naghimo han Tunga nga bungto, pero an mga ginpili nga mga opisyales lokales kinahanglan magkapot han ira mga puwesto mga pira ka adlaw katapos han mga pinili-ay.
Ha Nobyembre 15, 1949, hi Provincial Board Secretary Ricardo Collantes, komo representante ni Gobernador Catalino Landia han Leyte, nagproklama han Bungto han Tunga ha atubangan hin mga maglipayon nga Tunga-on ngan mga bisita.
Katawhan nga Kultura[igliwat | Igliwat an wikitext]
Binisaya nga Winaray an lumad nga yinaknan han Tunga. An kadam'an han katawhan mga Katoliko Romano. An santo patron han Tunga hi San Antonio de Padua ngan ginsasa-urog an fiesta han bungto ha Agosto 13
Mga Baranggay[igliwat | Igliwat an wikitext]
An Tunga mayda walo (8) nga baranggay.
Pangiskwelahan[igliwat | Igliwat an wikitext]
An Tunga in may uupat nga pampubliko na eskwelahan pan-elementarya:
Ngan may-ada ini uusa na pampubliko na eskwelahan pansekundarya - an Gregorio C. Catenza National High School (Tunga National High School).
Mga Opisyales han Tunga (yana)[igliwat | Igliwat an wikitext]
Mga napili nga opisyales han Tunga para han panuingon nga 2013-2016
Mayor o Alkalde han Tunga: AGDA, CATALINA (LP) LIBERAL PARTY
Vice-Mayor o Bise-Alkalde han Tunga: URIBE, JOSE CAPOPORO (TL) TINGOG LEYTENHON
Mga konsehal han Tunga:
- PAMAT, PORTIA (TL) TINGOG LEYTENHON 2596 9.19%
- COSTELO, BENJAMIN (TL) TINGOG LEYTENHON 2277 8.06%
- ERGINA, REX (TL) TINGOG LEYTENHON 2010 7.12%
- COSTELO, REINBERT (LP) LIBERAL PARTY 1996 7.07%
- FALLORINA, JUANITO JR. (LP) LIBERAL PARTY 1966 6.96%
- AVILA, MA. EVELYN (LP) LIBERAL PARTY 1905 6.75%
- ESQUIBEL, SANTI (TL) TINGOG LEYTENHON 1903 6.74%
- ONGBIT, SAMUEL (TL) TINGOG LEYTENHON 1844 6.53%


text:
Tiglatpiliser III
Hi Tiglatpiliser[1] III o kundi man Tiglat-pileser[2] III (kuneiporme: 𒆪𒋾𒀀𒂍𒈗𒊏 TUKUL.TI.A.É.ŠÁR.RA; Akkadian: Tukultī-apil-Ešarra, "an akon pagtapod aada han anak han Ešarra"; Hinebreo: תִּגְלַת פִּלְאֶסֶר Tiglat Pil’eser; Ininglis: Tiglath-Pileser) usá nga prominente nga hadi han Asiria han ika-8 nga gatos tuig UC (naghadi 745–727 UC)[3][4] nga nagbutang hin mga nangunguna nga mga sistema nga sibil, militar ngan politika han Imperyo nga Neo-Asiriahanon.[5][6]
Gin-agaw ni Tiglatpiliser III an trono han Asiria dida hin gera sibil ngan ginpatay an hadianon nga pamilya. Naghimo hiya hin dagko nga mga pagbag-o han Asiriahanon nga kagamhanan nga diin gin-upay niya an pagka-epektibo ngan seguridad hiní. Ginhimo niya an syahan nga permanente nga army han Asiria.[7][8]
Ginlupig ni Tiglatpiliser III an kadam-an han Harani nga Sidlangan mga rehiyon; ha salatan, an iya mga igkasi Mesopotamiahanon ha Babilonya ngan Chaldea, ngan ha hiruhirayo ha salatan, an mga Arabo, Magan, Meluhha, ngan Dilmunita han Rawis Arabyano. Ha habagatan, nalupig an Israel, Judah, Philistia, Samarra, Moab, Edom, an mga Sutean ngan an Nabatea. Ha amihan, nalupig an Urartu, Armenia ngan Scythia ha Kabugkiran Caucasus, Cimmeria ha Dagat Itom, ngan an Nairi, ngan ha kanawayan, an kadam-an han sinirangan ngan habagatan nga Asia Minor, upod an mga Hittite, Phrygia, Cilicia, Commagene, Tabal, Corduene ngan Caria. Ha katundan, nasakop an mga Griyego han Cyprus ngan Aram (moderno nga Sirya), ngan an mga Mediterraneo nga mga syudad-nga-estado han Phoenicia/Caanan nagkalulupig. Ha sinirangan, nalupig niya an Persia, Media, Gutium, Mannea, Cissia ngan Elam. Ha urhe nga bahin han iya paghadi, ginkorona hiyá nga hadi ha Babilonya.
Ginpugong ni Tiglatpiliser III in mga rebelyon patok han Asiryahanon nga paghadi pinaagi han paggamit hin pagpirit hin pagpabalhin hin lugar hin mga yukut nga tawo han bug-os nga imperyo. Usá hiya han mga pinakamalinamposon nga mga komandante militar ha kaagi han kalibutan nga naglupig an kadam-an han kalibutan nga nasabtan han mga Asiryahanon ugsa han iya kamatayan.
Mga tigaman[igliwat | Igliwat an wikitext]
- ↑ Baraan nga Biblia: An Maupay nga Sumat Para ha Imo (Biblia nga Ginhubad ha Pinulongan nga Samarenyo) Samarenyo Popular Version SPV 050 P PBS 2003-1 Philippine Bible Society 1978
- ↑ An Baraan nga Kasuratan Samarenyo Bible SAM 054 PBS 2000-1 Philippine Bible Society 1983
- ↑ Lendering, Jona (2006). "Assyrian Eponym List (2/3)". Livius.org. Ginhipos tikang han orihinal han 2016-11-14. Ginkuhà 2019-09-23.
- ↑ Tadmor 1994, p. 29.
- ↑ Healy 1991, p. 17
- ↑ Frye, Wolfram & Dietz 2016.
- ↑ Howard 2002, p. 36.
- ↑ Schwartzwald 2014, p. 24.


text:
Isumat.com/1:43PM, September 03, 2020
Tobtob yana nga mga panahaon, padayon an pagtikadamo han nagkakatatapnan han Covid-19 nga mga Health Workers ha Eastern Visayas ngan ha Eastern Visayas Regional Medical Centers aada na ini ha 150.
Nag-asoy hi Dr. Amelita Avenido, tagpamulong han EVRMC, nga didto ha EVRMC-Bagacay ngan EVRMC Magsaysay, 154 na ngatanan an natapnan. Dida la ngani han nakalabay nga duha ka adlaw, 52 nga EVRMC Personnel an nagpositibo han ginkakahadlukan nga kagaw. Pero ginklaro ni Avenido nga lapos katunga han natapnan in naka-recover na ug an iba bumalik na ha trabaho.
Hi Avenido in nagklaro gihapon nga an mga natapnan ha EVRMC-Bagacay in nakakuha ha virus ha gawas han hospital tungod han local transmission. Pero han paki-anhan hiya kun kay-ano nga nagkatatapnan an mga personales ha EVRMC-Magsaysay, waray hiya makaghatag hin klaro nga surok han virus. An EVRMC-Magsaysay amo an referral hospital para han Covid Patients ngan suspetsado nga nagdadara han kagaw.
Igindig-on han doktor nga ira man ginsusunod hin tim-os an mga health protocols pero nakakalusot la gihapon an virus ngan naa-alakbatan an ira mga personales ha Magsaysay.
Iginsumat naman ni Avenido nga hapagkayana, mayda 45 nga Covid Patients ngan mayda 105 nga pasyente nga may sakit nga Severe Acute Respiratory Illness (SARI) an gintitimamangno ha EVRMC-Magsaysay.#


text: 17 Katapos, nagsiring hi Jesus ha iya mga disipulo: “Diri malilikyan an pag-abot han mga hinungdan han kahipakdol.* Kondi kairo han tawo nga pinaagi ha iya naabot ito!2 Mas makakaopay ha iya kon bitayan an iya liog hin gilingan nga bato ngan ilabog hiya ha dagat kay ha makapakdol hiya ha usa hini nga mga ubos.+3 Paghatag hin atensyon ha iyo kalugaringon. Kon makasala an imo bugto, sawaya hiya,+ ngan kon magbasol hiya, pasayloa hiya.+4 Bisan kon makasala hiya ha imo hin pito ka beses ha usa ka adlaw ngan bumalik hiya ha imo hin pito ka beses, nga nasiring, ‘Nagbabasol ako,’ kinahanglan pasayloon mo hiya.”+5 Yana an mga apostol nagsiring ha Ginoo: “Tagi kami hin dugang nga pagtoo.”+6 Katapos nagsiring an Ginoo: “Kon may pagtoo kamo nga sugad kagutiay han liso han mustasa,* masiring kamo hini nga itom nga kahoy nga mulberi, ‘Magabot ka ngan mahitanom ha dagat!’ ngan masugot ito ha iyo.+7 “Hin-o ha iyo nga may uripon nga nag-aarado o nag-aataman han mga hayop an masiring ha iya pag-uli niya tikang ha uma, ‘Pakadi dayon ngan kaon ha lamesa’?8 Diri ba masiring lugod hiya ha uripon, ‘Andami ako han akon panihapon, ngan pag-epron ngan serbihi ako tubtob nga matapos ako kumaon ngan uminom, ngan katapos puydi ka na kumaon ngan uminom’?9 Diri hiya magpapasalamat ha uripon tungod han pagbuhat niya ha iginsugo ha iya, diri ba?10 Sugad man, kon nabuhat na niyo an ngatanan nga iginsugo ha iyo, siring kamo: ‘Waray kami pulos nga mga uripon. Ginbuhat la namon an angay namon buhaton.’”+11 Samtang tikadto hi Jesus ha Jerusalem, inagi hiya ha butnga han Samaria ngan Galilea.12 Ngan samtang tisulod hiya ha usa nga baryo, gintapo hiya hin napulo nga lalaki nga may liprosi, pero tinindog hira ha hirayo.+13 Ngan gindaku nira an ira tingog ngan nagsiring: “Jesus, Magturutdo, malooy ka ha amon!”14 Han nakita niya hira, nagsiring hiya ha ira: “Lakat kamo ngan pagpakita ha mga saserdote.”+ Katapos samtang nagkakalakat pa hira, nagin limpyo hira.+15 Pakakita han usa ha ira nga natambal hiya, binalik hiya ngan ginhimaya an Dios ha daku nga tingog.16 Ngan linuhod hiya nga nahapa ha tiilan ni Jesus ngan nagpasalamat ha iya. Dugang pa, usa hiya nga Samaritano.+17 Nagsiring hi Jesus: “An napulo nagin limpyo ngatanan, diri ba? Kon sugad, hain man an siyam?18 Waray ba iba nga binalik basi maghimaya ha Dios labot la hini nga tawo nga taga-iba nga nasud?”19 Katapos nagsiring hiya ha iya: “Buhát ngan lakat; an imo pagtoo nakaopay ha imo.”+20 Han ginpakianhan hiya han mga Pariseo kon san-o maabot an Ginhadian han Dios,+ binaton hiya ha ira: “An Ginhadian han Dios diri maabot ha paagi nga makikita han ngatanan;21 ngan an mga tawo diri liwat masiring, ‘Kitaa dinhi!’ o, ‘Didto!’ Kay kitaa! an Ginhadian han Dios aada ha butnga niyo.”*+22 Katapos nagsiring hiya ha mga disipulo: “Maabot an mga adlaw nga maghihingyap kamo nga makita an usa han mga adlaw han Anak han tawo, pero diri niyo ito makikita.23 Ngan an mga tawo masiring ha iyo, ‘Kitaa didto!’ o, ‘Kitaa dinhi!’ Ayaw kamo paggawas o paglanat ha ira.+24 Kay sugad la nga an kidlat naglalamrag tikang ha usa nga bahin han langit tubtob ha luyo nga bahin han langit, magigin sugad liwat hito an Anak han tawo+ ha iya adlaw.+25 Kondi kinahanglan makaeksperyensya anay hiya hin damu nga pag-antos ngan isalikway hini nga henerasyon.+26 Dugang pa, sugad la han nahitabo ha mga adlaw ni Noe,+ sugad liwat hito an mahitatabo ha mga adlaw han Anak han tawo:+27 an mga tawo nangangaon, nanginginom hira, nangangasawa an kalalakin-an, ginpapangasawa an kababayin-an tubtob hito nga adlaw nga sinulod hi Noe ha arka,+ ngan inabot an Baha ngan ginbungkag hira ngatanan.+28 Ha pariho nga paagi, sugad han nahitabo ha mga adlaw ni Lot:+ an mga tawo nangangaon, nanginginom hira, namamalit hira, namamaligya hira, nagtatanom hira, ngan naghihimo hira hin mga balay.29 Pero ha adlaw han paggawas ni Lot ha Sodoma, inuran hin kalayo ngan asupre tikang ha langit ngan ginbungkag hira ngatanan.+30 Pariho liwat hito an mahitatabo ha adlaw nga igpahayag na an Anak han tawo.+31 “Hito nga adlaw, an tawo nga aadto ha atop pero an mga gamit aadto ha sulod han balay diri na lumusad basi kuhaon ito, ngan sugad man, an tawo nga aadto ha uma diri sadang bumalik ha mga butang nga iya ginbayaan.32 Hinumdumi an asawa ni Lot.+33 An bisan hin-o nga nangangalimbasog pagtalwas han iya kinabuhi* mawawad-an hito, pero an bisan hin-o nga mawad-an hito magtitipig hito nga buhi.+34 Susumatan ko kamo, hito nga gab-i may duha nga tawo ha usa nga higdaan; an usa kukuhaon pero an usa babayaan.+35 Magkakaada duha nga babaye nga naggigiling ha usa la nga gilingan; an usa kukuhaon pero an usa babayaan.”36* ——37 Salit nagpakiana hira ha iya: “Diin, Ginoo?” Nagsiring hiya ha ira: “Kon hain an lawas, didto liwat magtitirirok an mga agila.”+


text:
La Paz, Leyte – Maabot hin 50 Million an pundo nga nakarawat han La Paz Leyte han Naglabay nga tuig 2014 ngan 2015 tikang ha national government
An mao nga pundo in tikang han Rehabilitation Assistance on Yolanda ngan an iba in para han mga programa nga nanunuyo nga maibanan an ka pobrehan han mga mulopyo han La Paz.
Guin ano pag gamit an mao nga salapi? Nakabulig ba ini han bungto? Kumusta na an kabutangan han bungto duha ka tuig kahuman han bagyo Yolanda?
Pamatii an interview ni Eduard Sañagan kan La Paz, Leyte Mayor Lesmes Lumen haiya Radio Program “Ang Sanggunian”


text:
Isumat.com/Agosto 19, 2021
Naawat an kinabuhi hin usa nga lolo han pagpanmumusilon hiya hin usa nga Job Order Employee kakulop, Agosto 18, ha Laoang, Northern Samar.
Ginkilala an biktima nga hi Victoriano Chan, 64 anyos, inasaw-an ngan nag-uukoy ha Brgy Bobolosan, samtang an suspetsado amo hi Rio Chua, 39 anyos, inasaw-an, LGU Job Order nga empleyado ngan residente han Brgy Rawis.
Subay han imbestigasyon, maiha na nga mayda deri pagka-asya an biktima ngan gintatahapan. Hadto nga adlaw, pasado alas 9 an takna han aga, nagkatapo an duha ha compound han munsipyo han bungto.
Tigda la nga ginbunlot ni Chua an iya pusil ngan pabuthan hin pira ka beses hi Chan nga nag-antos hin mga igo ha iya lawas hinungdan han iya kamatay.
An suspetsado in sumurender ha mga otoridad waray la pag-iha katapos han insidente. #


text:
Lipa, Pilipinas
An Syudad han Lipa usa nga syahan nga klase nga syudad ha lalawigan han Batangas, ha Pilipinas. Sumala han census han tuig 2000, mayda ini populasyon nga 218,447 ka tawo ha 41,962 nga mga panimalay. Nahamutang ini hin mga 78 ka kilometro tikang ha Manila.
Mga baranggay[igliwat | Igliwat an wikitext]
An Syudad han Lipa ginbahin ngadto hin kapitoan kag duha (72) nga mga baranggay.
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Ganghaan ha Syudad han Lipa han De La Salle Lipa Archived 2007-09-27 at the Wayback Machine.
- De La Salle Lipa


text:
Wade–Giles
An Wade–Giles (/ˌweɪd
An Wade–Giles amo an sistema hin pagtranscribir o pagbalhin-hin-pagsurat ha na-Ininggles nga kalibotan han dako nga bahin han ika-20 nga gatostuig, nga gin-gamit ha mga standard nga dinadapigan nga barasahon ngan ha mga barasahon ha Ininggles nga ginmantala ugsa han 1979. Nagsaliwan iní han nahibase-han-Nanking nga yinaknan nga mga sistema hin pagromanisar nga mga sahid kutob han urhe nga ika-19 nga gatostuig, sugad han Postal nga pagromanisar (nga ginagamit pa gihapon ha pipira nga mga ngaran hin lugar). Ha Kanan Katawhan Republika han Tsina nasaliwanan na ini hin kumpleto han sistema nga Hànyǔ Pīnyīn nga gin-aproba han 1958. Ha gawas han kontinental nga Tsina, nahisaliwanan na iní hin kadam-an han Pinyin, bisan pa man kun an Taiwan nag-iimplementa hin pipira nga mga sistema hin pagromanisar ha inadlaw-adlaw nga kinabuhi. Dugang pa, an paggamit hini makikita ha mga Ininggles nga ngaran hin mga pipira nga nga mga tawo ngan lugar sugad kan Chiang Ching-kuo.
Kitaa gihapon[igliwat | Igliwat an wikitext]


text:
Davao nga Rehiyon
An Davao nga Rehiyon, gindesignar nga Rehiyon XI, usa han mga rehiyon han Pilipinas, nahamutangan ha timugan o habagatan-sinirangan nga bahin han Mindanao. An Davao nga Rehiyon mayda upat nga lalawigan, nga amo an: Compostela Valley, Davao del Norte, Davao del Sur, ngan Davao Oriental. An rehiyon nagpapalibot han Golfo han Davao ngan an sentro han rehiyon amo an Syudad han Davao.
An Rehiyon XI gintawag han una nga Southern Mindanao (o kon ha Winaray, Salatan nga Mindanao), ngan labot la han tulo nga mga Davao nga probinsya, lakip dinhi an Surigao del Sur ngan South Cotabato. Han hini nga panahon, an Compostela Valley lakip pa han Davao nga probinsya. An Republic Act No. 7225, nga gin-ratipika dida han Marso 16 1992, naghimo han probinsya han Sarangani tikang ha South Cotabato. Sunod, an Republic Act No. 7901, nga ginpirmahan dida han Pebrero 3 1995, ni Presidente Fidel V. Ramos nagbalhin han Surigao del Sur ngadto han bag-o nga hinimo nga rehiyon han Caraga (Rehiyon XIII). Ha katapusan, dida han Septyembre 19, 2001, an Executive Order No. 36 ni Presidente Gloria Macapagal-Arroyo nagreorganisar han mga rehiyon ug lalawigan ha Mindanao. Ini nagbalhin han South Cotabato ngan Sarangani ngadto ha SOCCSKSARGEN nga rehiyon ngan ginbalyo an ngaran han Salatan nga Mindanao ngadto han Davao nga Rehiyon.